A THLUAK TTHA BAK, MIKE PENCE NIH TRUMP ADIRPI BAK KO – The Chinlung Post\nA THLUAK TTHA BAK, MIKE PENCE NIH TRUMP ADIRPI BAK KO\nVice President Mike Pence nih Donald Trump hnu achit nemmam lo. Fiangtein langhter asi cang. Mike Pence nih atimi cu phunglam ning tein rian ka ttuan in, ka hruai ko lai tiah ati. Cucu atuah taktak ko, Vote buainak state paruk chungin electoral vote hna cu acohlan ko hna nain buaibai deuhnak in siseh Biden dirhmun athatnak ding, thimnak hman maw hmanlo timi kongah debate saupi atuahter hna ti asi.\nCuticun Alphabetical order in Arizona thimnak result Republican hna nih an cohlan lonak bia an chuahpi mi cu senate le House of representative hna nih suimilam pahnih chung biaelnak an tuah lai.State pakhat ah suimilam pahnih chung lengmang debate an tuah lai ti asi. Asinain sumilam pakhat hrawng an i ruah lio ah Trump supporter minung thong tampi hna cu lengah akhat in an khat dih caah buainak achuak sual lai tiah caan karlak an ngol chung.\nHi buainak ruangah a zam hmasa bik mi hi Nancy Pelosi asi tiah an langhter. Hi buainak konghe pehtlaiin Donald Trump cu Joe Biden nih nawlnak atuah. Biden nih atimi cu Donald Trump mipi vialte hna hi deihter ko hna tiah nawlnak atuah. Hi buainak kong siseh, Joe Biden nawlnak tuah bantukin Trump nih atimi cu hi thil hi adik lomi thimnak asi ruangah mipi an thinhun hi asi tiah ati pin ah mipi zong lawi dingin nawlnak atuah ve hna.\nRelchih:US ram tuanbia ah a um bel lomi, Capitol innpi an luh hnawhmi cu, Pathian nih a thimmi, a hmanmi, le a umpi tiah nan ruah i thla nan campiakmi, Trump le a minung pawl nih an tuah ko khi. US mipi nih vote an pekmi an upat lo zong a si pinah US democracy uknak zong zeiah an rel lo a si i a mui an chiatter zong a si fawn. Bawi Zisuh le a zultu hna, le profet hna nih cun mah bantuk tuah ding in mi an forhfial bel hna lo i an cawnpiak fawn hna lo, anmah pumpak zong in an tuah bel lo.\nBawi Zisuh cu amah vailam ah a tahtu hna hmanh kha an sualnak a ngaihthiam hna. “Jesuh nih aa thawh i, ‘Ka Pa, ngaithiam hna. An tuahmi hi zei a si ti awk an hngal lo,’ tiah a ti” (Luka 23:34). Bawi Zisuh, a zummi le a zultu hna nih cun buainak le that lonak tuah cu tha kan pe bel lo. Kan hrial zungzal. Midang zong tuah ding in kan forh bel hna lo. Bawi Zisuh le a zultu hna, le profet hna nih din lonak le sualnak cu mah bantuk phun buainak (violence, insurrection) hmang in an do bel lo.\nAtu chun i buainak a tuahtu pawl khi Khrihfa biaknak ah a biatak lomi lawngte an si ko lai. Khrihfa mi nih cun remnak, daihnak, le dinnak hna hi kan dirpi pengmi an si/kan ttanhmi an si. Sualnak le din lonak zong buainak le thahrum hmang in doh kan i zuam bel lo. Atu chun i buainak le thil zohchia a tuahtu pawl khi, Bawi Zisuh cu vailam ah tah ko uh tiah a aumi pawl he an i lo bak/an i khat bak.\nTrump, a duhfaknak le a hakkauhnak ruangah mah tiang a chuak ko khi. Khuaruahhar ngai a simi cu, Trump a ttanhtu pawl nih a cahrang ah thla fak deuh in nan campiak deuhdeuh, thil ttha lo le sualnak tam deuhdeuh a tuah ve. A poi ngai ko. Mah hna thil tuahmi le timhtuahnak nih khin thimnak a phichuak cu zei hmanh a thlengter kho hlei lai lo. Van Tum


***Vakok.Lian***: Damnak Pathian\nBAWIPA SUNPARNAK A TLANNAK HMUN AH VULEI THIL ZEIHMAN A DIR KHO LO.\nDAMLO ZAWTNAK PHUNKIP A NGEIMI HNA CAAH\n“ Ka vel hi na caah aza ko. Zeica tiah ka thawnnak cu derthawmnak ah a lang.(2Korinh.12:9-10). (“My grace is all you need. My power works best in WEAKNESS.” -2 Corinthians 12:9, 10\nNiruk ni zanlei kipah ah Nunu thlacamnak kan ngei tawn I cuka ahcun vulei khua zakip in kan theihmi hna Mizaw tampi caah thla kan cam tawn. Vuitampi cu Bawipa an zawtnak in damter ko hna tiah kan hal tawn. Vuitampi kan cam hnu ah, Bawipa nih an zawtfahnak le harnak vialte hi cross tang ah chiah I thlan ah a vui dih asi cang. Jesuh min in tei asi cangnak tu phuang. An zawtfahnak(tlakchamhnak hmun) hi Bawipa caah hmunlawng an ngeihchun asi caah lomhnak bia chim. Cuka ahcun Bawipa sunparnak tlang she tiah thlacam piak hna tihi a chua I ka thlacam aa thleng. Hiti ka thlacam aa thlen hnu ah hin Keimah ka zawtnak Pancreatitis(Laa phin)nak zong a dam ti ka hmuh. Ka laa a phin caah rawl tamdeuh ka ei poh ah ka paw a khat, afak i um nuam lohin ka um zungzal. Raw lei ngam huaha loin saupi ka um cang. Hiti ka thlacam a thlen hnu hin a fah zong ka theih tilo. Rawl zong ka duhning tein ka ei khawh cang. Ka laa arak phinnak kha Bawipa caah hmunlawng ka rak ngeihchun asi. Cuka ahcun Amah nih hmun a lak I a sunparnak a tlan cangka in zawtnak le fahnak cu cawl kho loin a tuah hna i hmun an ngei tilo.\nHi bantuk hin hlan lio ah damlo, micaw, keibei, phar, zeng, thinghmui, thichuak mithi kha, vulei ah ngeihmi le hihi ka si timi chim ding an ngeih ve lonak an nun hmunchia bik le hmuncar hmun lawng te kha Jesuh nih a hngah thiutheo mi le a panh i ava luh hnawhmi le a umnak hmun ah a ser tikah a uai cangmi pangpar ti kan toih i a nun i pardawh a par than tawn. Kan zawtnak, damlonak le tlakchiatnak te hna hi Bethlehem cawrawl kuang Van arfi ceu Bawipa chuahnak si hram ko seh.\nHi ca arak relmi kip damlo zawtnak a ngeimi nan um asi ahcun Hi cabia na relnak thawng in Bawipa nih nan thlarau mit varter in a sunparnak khuaruahhar nan cungah tlung ko she. Na hawikom damlomi hna an um ahcun rak print piak hna law an zawtnak cu Bawipa nih cross ah a ketang ah a lamchih cangnak le thlan ah vuiliam asi cangnak, an zawtfahnak le tlakchamhnak kip cu Bawipa caah hmunlawng an ngeihchun asi caah lomhnak bia chim ding le Bawipa sunparnak cu cu ka thengte ahcun tlang ding in rak sawm ve hram hna she. Bawipa caah hmunlawng an ngeihmi kong ah lomhnak bia chimpi hna usih law thlacampi hna usih.\nBawipa sunparnak a tlantikah zeidah a cang pakhat hnu pakhat kan zoh lai. Lungsau tein rak rel ve hram ko. A hleice in Damlomi na si ahcun Bawipa nih na thinlung na honnak cungah abia hi tuahmi ngeilo in vulei ah a tlakter lai lo I, tuahmi ngeilo in a sinah a kirter lai lo.(Ka bia cu van in a rungtlami ruah le hawhra bantuk asi lai. Ruah le Hawhra nih cun van ah kir than ti loin vawlei kha a hnawnter I thlaici kha an khohter I an thanter I thlaici tuhtu kha thlaici an pek hna I rawl eitu kha rawl an pek hna. Cu bantuk in ka ka in a chuakmi bia cu a si ve lai. Ka sin ah a lawng in arak kir than lai lo. Tuah she tiah ka fialmi kha a tlolh lai lo I ka thlah hnawhchanmi thil ah khan a hlawh a tling lai” Isaiah.55:10,11)\nJesuh Khrih a chuah lio ah khan Judah ram cu Rome cozah kutang ah a um. Rome cozah nawlngeihnak in milu relnak tuah asi tikah Bethlehem khua cu khualtlung in an khat I Rome nawl ngeihnak in a khat. Bawipa caah ATHAMI hmunlawng a ngeilo. Judah pengchung khualianngan hna lakah nauta bik arak si tawnmi kha Khuachung innkip le mikip Cu caah Irael khuadang hna bantuk in Rome uknak hrokual tangah lutung kho loin a kun i aihramnak he a khat ve. A thinlungah ah Rome(vulei) nawlngeihnak a khah ruangah Krih caah hmun a um lo. Asi nain minung thinlung ah santleihnak zeihmanh a ngei lomi le hihi ka si ve ti awk a ngei lomi hmunchiabik, Zawtnak hrik, ek le voih, thopaw le hmaisem le rimchia he a khatmi Bethlehem caw inn le cawrawl kuang arak um celngel. Aho hmanh nih an duh lomi hmun kha Bawipa caah hmun lawng um chun asi. Bethlehem khuapi cu vulei thil in a khah dih lio ah cu a tlakchamhnak hmunlawng umchun caw rawl kuang cu Krih nih a vun rolh: a sunparnak a vun tlang ciammam I vulei cung min thangbik khuapi hna lak ah , a ciam kho lomi min, vulei dongh hnu le van tiang in a hmun dingmi minthang le khuadawh ah a hung cang. Zumtu damlo na zawtnak hi Bethlehem cawkuang asi philh sual lai ci. Cuka ah Bawipa caah hmun a um caah lomhnak bia rak chim law Sunparnak Bawipa cu rak tlang hram seh. Amen\nNa nunnak ah tlakchamhnak, sifahnak, damh khawh lomi zawtnak, zawtnak phunkip fahnak phunkip he a hrammi na si maw, cu vialte cu Bawipa caah hmunlawng na ngeih chun asi. Bawipa nih hi hmun hi a hngah theuhteumi asi. Acan ahcun kannunnak ah hin kanmah kan timi hi a thawng tuk hringhran i vulei thil le nunnak duhtincuainak in a khat i aliam tawn. Bawipa nih kan hnun ah umnak hmuna kawl i a tlun hringhran tawn lo. Cu ruangah kan nunnak i a chiatnak bik hmun te hi a hngah cuka te ahcun um hmun aa remh i nunnem Bawipa dawtnak in a kan domh tawn. Nan nun hmunchia bik, thlan lawng aa ngeihmi ramcar ah khan Bethlehem arfi ceu cu rak chuak ve hram she law cuka thengte ahcun Bawipa cu sunparnak in a dir tikah mitampi cu an khuaruah a har lai I Bawipa kha an thangthat lai.\n1Kor.6:19 ah kan pum cu Thiang Thlarau biak inn asi. Cu Thlarau cu Pathian nih a kan pekmi asi I kan chung( Abiak inn) ah a um. Kan nih cu aman(Krih thisen) in cawkmi kan si caah kan pum cu Pathian sunparnak caah kan hman awk asi ti kan hmuh. Biak inn cu zeidah asi?\nMoses Puan Biak inn le Solomon Temple cu Inleng(Pumsa), Hmunthiang(thinlung/soul) le hmunhlim bik(Thlarau) tiin then asi. Hmun thianghlim bik ahcun Biakamnak kuang cherup pahnih nih an thla in an khuhmi chungah Nawlbia tialnak lung(Krih) Aron thiangthunh a corhmi (Cross le thawhthannak) le Manna (Nunnak rawl) an um. Biak inn cungah hi Biakamnak kuang hi luhpi asi hlan ahcun Bawipa sunparnak chum(Shekinah) hi a biak inn chung le cungah a tlang ti kan hmu lo. Hi thil an umnak Biakamnak kuang, Biak inn chungah aumnak ding hmun thianghlim bik chungah a um thok in cuka cun Bawipa sunparnak cu Biak inn chung le cungah a lang tawn. Zumtu nih Krih cu ka khamtu le Pathian, thihnak in thawhnaknak chungah a ka luhpi tu le ka nunnak taktak asi ti kan pom khawh ni ah, kan pumsa cu a biak inn ah a cang. Kan thinlung nih a kawl i kan thlarau ah Biakamnak fek cu a dir tawn. Hi sunparnak nih zumtu cu chung le cungah a tuam tawn I mi nih an hmuh tikah thluachuahnak, damnak, teinak, thawnnak, nun duhdim a um. Mi nih an hmuh tikah Bawipa an thangthat tawn.\nExodus 40:35 ah Pumhnak Thlam cu Bawipa sunparnak Minmei in a khat ti kan hmuh. Mah minmei hi Minmei sawhsawh si loin Skekinah minmei timi Bawipa Sunparnak chum/minei asi. Cucu Israel miphun ramcar ah kum 40 chung chun ah minmei tom, zan ah meiceu in a hruaitu hna Bawipa sunparnak chum asi. Bawipa thawnnak nih rili sen kha a chah I vulei car ah ke in an kal ti kan hmuh. Asi nain cucu can tawite chung lawng asi. Hi Bawipa sunmarnak chum le meiceu nih cun kum 40 chung chunzan in a umh hna. Cu ruangah an kedan zong a tet lo. An thil puan zong a tet lo ti kan hmuh.\nCu Sunparnak chum cu Biak inn chung le cungah a khah dih tikah midang cu chimlo Moses hmanh a lut kho lo. Cu chum cu a thiangmi, ceunak, mei,thawnnak le thiannak a kengmi asi. Bawipa sunparnak cu Biak inn chung a khah tikah Biak inn cu aa zarhmi hmunthiang ah aa cang. Cu caah raithawinak sathi, le rimchia, thlen le daw, Beteria, zawtnak thil hnomtam vialte zong a hloh dih. Biak inn chung rim a hmuiter. Cu sunparnak chungah cun zei bantuk nunnak hmanh a hmai ah a dir khomi an um lo. Cu bantuk in kan pumsa cu Thiang thlarau Inn asi tiah Bible nih a kan chimh tikah hin, kanmah kan dam ruang, kan fim ruang, kan thawn ruang, kan ti kan tuah khawh ruang, kan dinfel ruang le kan thian ruangah si loin Athiangmi Krih Pathian sunparnak le AThlarau kan chungah a um ruang ah a riantuannak kong ah minung duhnak le khuakhan cawlcanghnak a tel ve lo bantuk in kan pum chungah zawtnak le fahnak te hna zong hi cu sunparnak chung ahcun nawlngeihnak le cawlcangh khawhnak zeihmanh an ngei kho ve lo. Bawipa ka pumsa na Biak inn ah hin sunparnak in rak tlang tuah. Ka Bawipa, ka khamhtu le ka siangpahrang na si. Ka damlonak le ka tlakchiatnak hna hi na caah hmunlawng an rak si caah hi nih hin nangmah cu an ka hlamter I an ka ngeihter, na vel hi ka caah a za hringhran. Ka zaangdernak ah hin na thawnnak in rak dir ko tiin Bawipa thangthatnak caah kan zawtfah le tlakchiatnak hna hi a hung can I Bawipa kanmah ah a dir ahcun mi thluachuak le lunglawmmi kan si.\nCu sunparnak cu Moses Puan Biak inn lawngah si loin Solomon Temple zong ah a tlan tikah Tlangbawi hna zong Biak inn chungah an dir kho lo ti kan hmuh.(1Siangpahrang.8:10). Bawipa sunparnak chum/minmei(shekinah chum ruangah Bawipa in cu aa zarh I a thiang dih. Cu Sunparnak khuahar mak le duhnung nih cun Pathian kan sinah aum IMMANUEL ti a langhter. Cu Immanuel cu minung sinah aum tikah minung nih a dawhnak le sunparnak thawnnak cu a mit in a hmuh nain a chungah valuh I minung sinak in a rian va tuan piak khawh asi tilo. Bawipa inn chungah cun Amah Bawipa tu kha riantuan piaktu asi. Hiti asi caah Israel mi hna nih Bawipa lam an zulh I Bawipa cu Israel mi hna IMMANUEL asi chung poh cu, thluachuah an hmu, an dam, ral an tei, an rum luaimai, an karh laimai I a ho celh lo fa ah an I chuahnak asi. Anmah thawnnak ah si loin an sinah aummi Bawipa sunparnak, ceunak, thiannak le thawnnak ruangah asi. Zumtu na chungah ah Bawipa cu sunparnak in a tlan tikah cun thluachuah bawngmal vialte cu um ko rih she, na zawtnak le damlonak zong nih a celh lomi cu asi.\nBawipa sunparnak na tlakchamhnak ah tlang hram seh\nPeh than ding............\nDamlo thlacam piak ding na ngeih ahcun an min le zawtnak he rak kan kua ve te..........\nPosted by L.VanBlian_blogpost.com at 4:34 PM


Vulei Cung Model Dang He An I Dan nak A Ruang Cu – Onlinenungak\nVulei Cung Model Dang He An I Dan nak A Ruang Cu\nVulei cungah hin model lar le mi dawh dawh tampi an rak chuak cang nain hi bantuk model mui hi cu an chuak theng ballo hi bantuk mui cu an chuak bal lailo dah.Tsunaina tiah auhmi model nu hi Tibet lei chuak a si i tu ahhin United Kingdom (UK) ah khua a sa.\nTsunaina hi a model hawile lak ah mui phundang ngaingai in a um .a model hawile dang he an i lawh lonak cu a hmur hi phundang ngai in a um cun a khabe a zum i ai dawh dangdai ngaingi cupin ah a hmur pawngah hmelchunh hmun thum li ah a um.\nHi model nu hi 5ft le 5″ tluk i sangmi a si i a pumrua nak hmanh in a mui hmai danglam tuk minih hin Agency lei cu a hip khawh deuh hna. A niam ngai nain London Fashion Week zongah vulei cung model lar pawl rualin a walk thluahmah ti a si. A mah hi ai dawhtuk ti zong a silo nain a mui phundang te ruangah hin vulei cung modeling ah a lar cem pawl ah ai chuah.


CNF Nih Zei Party Hmanh Tanh Hlei A Ngei Lo – Video – FIAKFAIROCK\nCNF Nih Zei Party Hmanh Tanh Hlei A Ngei Lo – Video\nBiahalnak: 2020 thimnak ah mipi nih theih an duh ngaimi cu CNF nih 2020 thimnak ah cathanh chuah dingah timhlamhnak nan ngei maw? 2020 thimnak ah CNF nih zei party tal bawmh ding le tanpi ding in cathanh nan chuah lai maw? ” ti khi an hal duhnak a si.\n#Bialehnak: Atu lio kan dirhmun cu dohlennak a tuah liomi dirhmun kan si. Cucaah 2020 thimnak timi cu Chinram pumpi ah aummi Chin miphun lawngte kan si dih. Zei party an si zongah Chin miphun lawngte an si caah party thleidannak zeihmanh kan ngei lo, anmah an duhning an i thinm lai, cu party, kha party ttanh ding timi kan ngei lo i, cathanh chuah dingmi zong atu tiangah zeihmanh kan ngei lo. Cucaah fiang tein chim ka duhmi cu CNF nih zei party hmanh ttanh hlei kan ngei lo” tiah Tongmangham Solomon ThangDing nih The Chinland post ah a chim.\nNote: CNF cu National Politics / National Revolution atuahmi, miphunpi caah dothlennak a tuahmi lawng an si. Party politics a tuahmi, CNLD, NLD le USDP he zeihmanh pehtlainak an ngeih lo pin ah ttanhlei mi party zong an ngei lo. Cucaah mipi nih 2020 ah aho mithmai zoh lo tein zalong tein nanmah duhmi te kha thim ding a si ko. CNF dirhmun hi uar a um tuk pin ah upat awk zong an thlak. Salai Lairamthang


Malaysia ah amah tein aa thatmi Myanmar rammi 9 an si cang | THE CHIN EXPRESS\nMalaysia ah amah tein aa thatmi Myanmar rammi 9 an si cang\nMalaysia ram ah Covid-19 zawtnak ruangah rianttuan awk ngei loin harsatnak a tong i amah le mah nunnak tiang aa lami Myanmar rammi 9 an si cang tiah kan theih.\n“Perak state, Taiping khua ah rian a ttuanmi Myanmar pa cu a rianttuannak hmun ah hri in aa awk. Amah tein a nunnak aa lami Myanmar rammi 9 hi an dihlak in phungninglo in a ummi lawng te an si hna.\n“Atu cu rianttuan awk a um cang. Cheukhat cu zarh 1 ah ni 3, 4 an ttuan hna. An lungretheihnak le an harsatnak ruangbik ah si ko lai,” tiah Malaysia phan Myanmar rammi bawmtu bu pakhat ah chairman simi U Tun Tun nih a chim.\nAtu a donghnak bik aa thatmi hi construction rianttuanmi a si. Kum 20 hrawng te lawng a si rih i Myanmar ram ahcun Magawi ramtthen ah a ummi a si.\nMalaysia ram ahhin Myanmar rammi 550,000 leng an um i hnarcheu cu phungninglo in a ummi an si hna.\nCovid-19 zawtnak ruangah thla 3 hrawng rianttuan loin um a si pinah Malaysia cozah nih zawtnak lakah phungninglo minung pawl tlaikhihnak a tuah peng caah lungretheih in amah le mah nunnak tiang aa lami an um hi a si.\nAtu hi Malaysia ram um phungninglo Myanmar rammi 7,000 leng nih Myanmar tanzung ah Myanmar ram tlung dingin min an pek cang.\n“Ipoh khua ah a ummi Myanmar rammi tampi cu Myanmar ram tlun an duh hna. Keimah hi Ipoh ah a ummi ka si i nifatin zeitindah kan tlun khawh lai ti an ka hal peng. Hika lei ahcun visa thih hnu tiang a ummi an tambik,” tiah U Tun Tun nih a chim.\nMalaysia ram ah Myanmar rammi cheukhat anmah le mah nunnak an i la timi thawngpang a chuah hnu ah ramdang phan Myanmar rammi pawl cu lungdongh lo dingin le Myanmar ram tlung kho dingin kan in bawmh hna lai, tiah Myanmar Ramdang Vuanci Zung nih a ti.


A CHUAK RIH LOMI BAWHTE HNA RUNGVENGTU NAN NGEI – The Chinlung Post\nDecember 30, 2020 admin Knowledge 0\nA Tang Video Hi Part Three A Ngei (Video Pinah Rel Zuam Hna Caah..) Video Part One: Joe Biden fapa Hunter Biden nih eihmur leiah minthangmi Ukraine zinaan company Brismas in million 3 a lak i, Ukrainian biaceih bawi Skokin nih ram aiawh in an sual a kawl hna i, kan mualpho cang lai hi teh tiah a rannak in Joe Biden nih Ukraine President cu Skokin hi a rian na phuah lo ahcun US nih Billion in Loan coih dingmi kan pe hna lai lo tiah a hrocernak a si.\nBiden le Ukraine President bia an i ruahnak ah cun Ukraine President nih ‘nangmah cu nawl zong na ngei lo; president zong na si lo. President (Obama) nih pek ding in a kan timi a si” a ti. Biden nih “President (Obama) cu chawn tuah ca” tiah a leh. A peh thanmi cu “Skokin hi a rian in na phuah lo ahcun tangka kan in pe hna lai lo. Son of a bitch. A rian in an phuah” tiah mipi hmaiah aa phorhlaw. An hrokhrolnak ah Obama zong an telh chih ve.\nUS nih phunghram ah an ngeihmi cu Office a tlai liomi nih chungkhar miaknak caah ramdang he pehtlaihnak a ngei lai lo ti a si. Asinain Vice President a tuan chungah Ukraine cozah cu a nawlngeihnak hmang le US cozah bawmhnak hmang in a namneh hna i a fapa miaknak a kawlter. Tazacuai dingmi dirhmun ah an um. Republican santlaihnak mual a pho tuk. Taluk i Energy company zeimawzat he zong pehtlaihnak an ngei i, million in tangka a lak lengmang.\nChunglei document nih a tialning ahcun “Big man” Joe Biden zong aa tel ti a si. New York Post nih thim lai ah a rak post i Twitter nih a hmaan lo tiah a rannak in an kham colh. Asinain a hnuah cun a hmaan ko ti a fian tikah Twitter zong nih kan palh ko a ti than.Hi tluk in US an leirawi lio le chungkhar miaknak lawngte an kawl lio zong ah Liberal media nih cun tongta ven in an ven hna i tongta thuh in an thuhpiak lengmang hna.\nNew York Times te hna CNN te hna le a dangdang zeimawzat pawl hna khi cu Taluk maw Globalists propaganda menmen ah an cang cang. Rel zuam an si ti lo.Biden chan ah hin Taluk thlithup riantuannak a siah a thawnnak huham a siah a thawng chin lengmang lai tiah tuaktan kho nih cun an zumh. Uico bantukin an pafa in an hren ko cangmi hna cu zeidah Taluk cu hmaitonh cun an zoh ngam ti lai?\nAustralian Prime Minister pa zong a thinhung. Ngaihthiam kan hal hna seh tiah fak piin hrocernak a chim. An i ngiarning a fak lengmang. Video Part Two: President Trump nih president a rak i cuh lioah mipi sinah bia aa kammi a tam ngai. Aa kamning in an tuah dih hna. A tuah lomi cu Hillary Clinton thongthlak ding a timi a tlinter lo. A tlintermi chungah ka uar ngaimi cu lakkhah ka la lai lo a timi hi a si.\nVideo ah na zoh ahcun a chimning in a tuah. Presidential lakkhah lak a duh lomi hi George Washington, John F. Kennedy le Trump an si hna. Mirum an si hna ca zong ah a si lai i, ram zeitluk in dah an dawt timi a langhter. Trump a vanchiatnak cu a luan cia dirhmun maw an zohpiak lengmang le a si hnga, a hleiin Liberal media nih an huat tuk. Nifa tin in belnaang an nalh lengmang. An doh tuk.\nTrump zoh loin belnaang an nalhmi lawng a hmumi nih cun an rem taktak lai lo. Asinain zeidah Trump palhnak le sualnak a si tiah biahal ding si seh law leh aa harhmi an tam fawn lai. Dawtnak a ngei lo an ti lai maw; lih a chim tuk an ti lai dak! Asinain dawtnak a ngei. Din loin rian a tuan i, mipi tax pekmi chungin lahkhah lak ka duh lo a ti. Mipi zawnruah in a tuanmi pawl an tha kho tuk fawn hna. Detail cun an sau lai.\nTrump nih a tha tukmi aa thimmi cu a hawi caah Khrihfami aa thim hna. A hramthok in a dongh tiang a dirkamh hna. Vawleicung ram ah Khrihfami zalonnak a aupi i, Jerusalem a cohlan i, Inn Raang ah Christmas a luh pi, a sunglawi chinchinmi cu US Inn Raang pi cu Khrihfami hna Inn pi ko a lawhter.Biden le Kamala chan ahcun Inn Raang in Khrihfami hna cu papalak le inn zu thawl in an thawl cang hna lai.\nKhrihfami hna mui a leng lai tiah ka zum ti lo. Asinain soi thiam pawl nih cun Trump cu Khrihfa deu a si an ti. A deu si le si lo cu ahohmanh nih kan thei lo. A tuahsernak zoh tikah midang bantukin bia a kamh i a tlinter lomi pawl bantuk a si lo. A hawi ding ah Khrihfami hna aa thim hna i fek tein a donghter a dirpi hna. Khrihfami cheukhat tu nih an deuh. Leirawi hmang Khrihfa tu hi tihnung deuh kan rak si.\nA hmailei kong kan chim kho lo. Asinain hawi ah a sermi hna a deuh lotu President pakhat a si. US tuanbia ah Trump lawnglawng hi “March for Life” ah bia a chimmi a si. Ka uar tukmi catlang a chimmi cu “a chuak rih lomi bawhte vialte hna, Inn Raang ah rungvengtu nan ngei” tiah a thongthongn hmaiah a chim. An uar kho tuk. Thil tha a si ti a theihmi le thil hmaan a si tiah a theih i a ruahmi paoh a tuah dihmi President pakhat zong a si.\nA luan cia a tuanbia ah mi tha lo zong a si ko lai nain US pacan dirhmun a tlaih chungah aa zuam i ram le mipi caa aa pe. John F. Kennedy nih a chim an ti i, an uar ngaimi cu ‘a luan cia caah ka nung lo; hmailei caah ka nung” tiah Presidential campaign a tuah lioah nu i a tluknak kong an hal lioah a chim an ti. Mah bia nih a luatter an rak ti. Trump nunnak nih a thar in a chim ve.\nA sau cang caah a tawinak in chim ahcun, ram zawn ah ti ahcun Biden cu Trump sinah cun Judas Iscariot bantuk a si i (huatnak in chimmi a si lo); Trump cu Biden sinah cun Zacchaeus bantuk a si. Judas Iscariot cu a thlithup in a sual i a dongh tiang a sual. Amah miaknak lawng te a kawl. A sualnak nih a nanh beh. Zacchaeus cu ka sual ti aa theih i Jesuh a kawl. Mipi le Jesuh sinah a sualnak vialte leiba cham ding in aa tim colh.Zacchaeus le Trump lungput hi ka lawhter ngai hna. A hmaan ka ti lo. Chim duhmi cu Trump zong a hramthok tein mipi hmaiah zumhtlak sinak a kawl colh. Presidential lahkhah lak lo ding in aa kam colh.\nA rum ca lawng zong a si thlu theng lai lo. American mipi hmaiah cohlan tlakmi si hrimhrim kha aa zuam tiah ka ruah.Khrihfami hna a hawi ah a ser hna i zumhtlak in a dirkamh hna. Kum li chung a cawlcangh le lungput uar a umnak a tam tuk!Part pathumnak: Biden aa chuahsualnak tete an si. A donghnak bik ah Biden a chimmi hi Fill the blank tuah phu ngai a si. Democrat pakhat dirhmun in ….. ka cuh lai. Credit: Luther Tinhre. Video zohchih aduhmi caah hIKA HI VOIKHAT IN HMEHPIAK


TUNI AH RALHRANG AN HRIAMNAM TTHENKHAT AN SUNG HOI – The Chinlung Post\nTuzing i kahdohnak ah ralhrang kawlralkap lei in minung pariat an nunnak a liam pin ah hriamnam tthen khat zong an lak piak rih hna. Tuzing ah ralhrang kawlralkap le MNDAA hriamtlai hna cu zingah Mungku ah i kahnak a chuak i, ralhrang kawlralkap lei in minung pariat an nunnak a liam tiah tuzing an i kahnak konghe pehtlaiin MNDAA lei nih an thanh.\nMungku khua ah tuzing september nikhat zingka suimilam pakua le minute paruk ah MNDAA le ralhrang kawlralkap hna cu an i kap. Ralhrang kawlralkap lei in minung 8 an thi, hriamnam tthenkhat an lakpiak rih hna tiah theih a si. Asinain MNDAA lei zong in hliamhma a tuarmi minung Pathum an um tiah an langhter chih.\nThawngpang dang:Tuni arkhuang in kawlralkap bawi sang Deputy Military Chief/Vicer Chairman of State Administration Council/Vice Senior General Soe Win cu Russia ram panh in a choi cang. Tutan General Soe Win Russia a kalnak a ruang bik cu International Army Games-2021 caan hman ah a si. Hihi Russian Defense Minister General Kuzhugetovich Shoigu nih a sawm caah akal hi a si tiah an langhter.\nBiachap.Min Aung Hlaing Russia a rak tlawng lio ah Russia nih Min Aung Hlaing cu upatnak ah tiah Doctorate Degree an rak pek. Tutan ah a kalmi General Soe Win zong hi Doctorate Degree an pek te khawhmi asi tiah a chimmi an um len. A rak tlun tikah


Zing Tikholh Le Zaanlei Tikholh Zeidah A Ttha Deuh | Faiceu News\nInnpiNgandamnak le DawhnakZing Tikholh Le Zaanlei Tikholh Zeidah A Ttha Deuh\nZing Tikholh Le Zaanlei Tikholh Zeidah A Ttha Deuh\nDecember 9, 2017 mark Ngandamnak le Dawhnak 0\nMicheu nih zinglei ti kan i kholh ah cun kan taksa a nuam i kan thinlung zong a panh anti caah zing ah aa kholhmi an um i cheukhat nih cun chun ni tlak a chuak mi kan thlan thianhlimh a hau an ti caah zaanlei aa kholh mi hna zong an um.\nZinglei ti naa kholh ahcun khuasik thla a si lo ahcun tikik tein i kholh kho law a ttha. Zing ah tikik tein ti naa kholh ahcun thluak tha hri( အာရုံေျကာ ) a thawnter i chun nitlak caah panhnak le nuamhnak a pek.\nTikik nih thlan chuahnak awng a kauh ter caah chun ni tlak takvun in အဆီျပန္ nak a tlawm ter. Nikaa le thli hna daan zong a kham khawhmi a si. Zaanlei tikholh ahcun tilum tein kholh kho law a tha tuk. Zaanlei ti kholhnak nih takvun thianhlimhnak a pek i takvun cell hna chuahnak a ran ter i a tthawn ter ngai.\nTulum tein naa kholh nak nih chun ni tlak na tha bat nak le na taksa fahnak vialte zong a dam ter. Tilum nih thlan chuahnak awng kha a kauh ter caah zaan na ih tikah takvun nih Oxygen vuai tein hmuh khawh nak zong a pek. Zaan na ih hlanah tilum tein ti naa kholh ahcun zing na thawh a nuam lai.


UNHCR: Full lockdown kong ralzaam sin thawngthanh | The Chin Express\nUNHCR: Full lockdown kong ralzaam sin thawngthanh\nUNHCR Malaysia nih “June 1 in full lockdown (MCO 3.0) aa thok lai” tiin ralzaam pawl thawngthanhnak a tuah.\n“Malaysia cozah nih 2021 June 1 in 14 tiang full lockdown (MCO 3.0) tuah dingin thawng a thanh. Hihi 2020 March thla ah tuahmi avoi 1nk MCO (MCO 1.0) bantuk kha asi lai. Chawhvah khap asi lai i a herh hrimhrimmi ti dah lo cu rian vialte khar dih an si lai. Zulhphung (SOPs) tling zong kan in thanh te hna lai.\n“Hawikom i lenkai ti bantuk zatlang cawlcanghnak pawl khap an si. Asi khawh chungin inn ah um peng ulaw rawl silole sii ti bantuk a herh hrimhrimmi ca lawngah leng chuak uh.\n“Ṭha tein mask i hruk, kut i ṭawl lengmang, na tonghtham lengmangmi thilri thianghlim tein chiah ti bantuk pumpak i thianhhlimhnak hna kha pehzulh tein tuah peng uh.\n“Na zawt ahcun, inn na umṭi mi pawl he hmun khat ah umṭi lo asiloah hlat deuh in um i zuam. A ran khawh chungin COVID-19 i test law result na hngah chung vialte nangmah dang tein um peng.\n“Thinphang tuk a simi a karh cuahmahmi COVID-19 khamnak caah Malaysia cozah nih a chuahmi zulhphung (SOPs) pawl hi ralzaam le ralzaam soktu hna nih zul cio dingin kan in forhfial hna.\n“MCO kong le i bawmhnak kong thawngpang thar nan theih khawhnak hnga, Refugee Malaysia website hi punghman tein zoh lengmang uh,” ati.\nAtu lio cu UNHCR zung kal a ngah lo\nMalaysia cozah nih chawhvah a khap caah atu lio cu hohmanh UNHCR zung kal a ngah lo.\n“UNHCR nih zung ah ra dingin phone chawnh cangmi pawl zong tu hnu thawng thanh ṭhan hlan tiang ra rih hlah uh. Hnu ah phone kan in chawnh ṭhan hna lai i a thar in rat ni kan in chimh ṭhan te hna lai,” tiah UNHCR nih May 12 ah thawng a thanh cang.\nUNHCR he aa bawmmi zung pawl; IOM, RSC le ICMC ti bantuk pawl nih zung ra dingin an in chawnh cangmi hna zong anmah nih adang tein an in chawnh ṭhan te hna lai.\nHmasa thawngpangDr Sasa: Kan unau Rohingya pawl caah thil dik chuahpi dingin ICJ he kan tuanti cuahmah\nHnu thawngpangMalaysia lockdown chung Australia Visa Interview an ‘ngol lai lo’


USA ah um Chinmi nih kan theiding mi: USA nih WHO nawlngai duh ti loin US’s Centers of Disease Control ni mipi sin ah thanhnak a tuah cang\nVawlei cung ramkip ngandamnak lei ah rian ttuantu WHO le USA cu an buai tak tak cang, US’s Centers of Disease Control nih thanhnak a tuah mi hi zulh khawh i zuam hna u si. WHO nih mikip nih mask hmang a herh lo tiah a chim ko buh in US’s Centers of Disease Control nih cun USA mipi hna cu Mask hmang ding in mipi sin ah thanhnak a tuah cang. WHO le USA karlakah buainak fakpi a chuak cang. US lawmaker le President Trump nih WHO an zum ti lo i, dantat an duh tuk cang .\nBe the first to comment on "USA ah um Chinmi nih kan theiding mi: USA nih WHO nawlngai duh ti loin US’s Centers of Disease Control ni mipi sin ah thanhnak a tuah cang"


U.S. Supreme Court nih Kuanpi Bakin Trump a Kah | THE CHIN EXPRESS\nU.S. Supreme Court nih Kuanpi Bakin Trump a Kah\nPresident Donald Trump le a phu nih state 4 ah Joe Biden teinak hnonpiak dingin US Biaceihzung Sangbik (Supreme Court) ah tazacuainak an tuahmi cu biaceihzung nih ceih lo ding bakin a hnon piak diam hna.\nWisconsin ah Joe Biden nih Trump a teimi cu Donald Trump le a phu nih an duh lo caah thimnak result hi kan hnonpiak (Biden teinak kan hnonpiak) tiin Texas state nih tazacuainak a tuah. Trump le a phu nih an dirkamh.\nSinain, Ningani ah Supreme Court nih “tazacuainak nan tuahmi hi upadi ning asi lo caah kan ceih lai lo” tiin a hnonpiak diam hna.\n“State dang nih an state ah thimnak an tuahmi kongah Texas state aa hung thlak i taza a cuaimi hna hi cu upadi ning asi lo,” tiin Supreme Court nih a hnon. Mah kong tazacuainak an tuahmi dang vialte zong a hnon piak dih hna.\nCucaah, President Donald Trump caah cun a dih cikcek cang ti khawh asi. Ramvai pa nih kuanpi bakin vom teng lak a kahmi ko khi a lo.\nTrump ṭanhtu tampi nih thil sining tuak loin anmah duhnak pi lawng in “Supreme Court nih Biden teinak a hnonpiak lai i Trump nih a tei te lai, zohte uh” tiin midang an singkhaw len hna i thil sining dik a chimmi paoh “mihrut, nangmah kha zei hmanh na hngalhmi um lo, na lih lawngte” tiin comment ah an den len hna nain an chunmang manhmi cu thetse cung ti thlet bang pakpalawng ah a cang ai.\nVawlei cu duhning in thil a kal kho zungzal lo i kan duh lo ningin a kal caan zongah cohlan zia thiam a hau ko rua lai.\nUS phunghram ning tein, January 20, 2021 ah Joe Biden cu 46nk US President ṭuan dingin biakamnak an tuahte lai.\nMah hlan cu Trump nih president a tuan rih ko lai. President inn White House in a chuahnak dingah thla 1 te lawng aa duh cang. “Dam tein” tiin mangtha cah caan a phan den cang.


A FANU ATHAH NING CU CELH DING BAK ASI LO TUKSUM KHI SI – The Chinlung Post\nCubantuk minung cu dah, Fangei ding zongah aa tlak lo. Rawlttam tihal tuar in a chungchuak fanu a chiah ruangah a fanu te cu a nunnak aliam. Hithil hi Maryland i, Silver Spring ah a cangmi asi. Kum 23 a simi nu pakhat Kiearra Tolson timi nih a fanu kumkhat le thlathum a simi cu a nunnak alak.\nHi konghe pehtlaiin thanhnak an tuahmi cu Kiearra Tolson nih kumkhat le thlathum te lawng asimi cu rawlttam tihal in a chiah caah a fanu Blair Niles cu a nunnak aliam tiah an langhter. Rawlttam in a chiahnak caan zong hi a sau ngai cang tiah an chim. Kiearra Tolson nih a fanu a thahmi konghe pehtlaiin Police nih hitihin an chim.\nHringtu a nu nih hin a fanu kumkhat le thlathum lawng asimi cu rawlttam chiah in a nunnak alak caah nizan ah khan tlaih a si cang tiah Montgomery County Police zung nih thanhnak an tuah. Afanu a thah nak konglam vialte zong aa phuang dih cang tiah an chim. Rawlttam in a fanu a chiahnak caan an chimmi hi a sautuk hringhran.\nKum khat le thlathum te lawng asimi a fanu hi rawlpe loin zarhpi zarh thum chung bak a chiah ti asi. Afanu te cu a rawlttam a celh ti lo ruangah a nunnak aliamnak hi a si tiah langhter a si. Afanu ruak cu hringtu a nu nih chanhtling kawr chungah a khumh hnu ah hnawmhlonhnak ah a hlonh rih ti asi.\nHi thihnak konghe pehtlaiin hringtu a pa nih nawlngeitu hna sin ah a chimmi cu ka fanu te hi a liamcia April 17 kha a donghnak bik ka hmuh a si tiah a chim. Tutan ah mithattu Tolson cu a ralai mi tuthla ni 16 ah a biacaihpiak dingin biachahnak an tuah tiah theih asi. Hringtu a nu nih hin zeiruangah dah a thah timi kong tu an langhter chih lo.


Malaysia ah ngaknu Elizabeth Sui Dang nih hri awk in a kan thih tak | The Chin Express\nSeptember 8, 2018 Tial Lian Thang Chin 0\nKuala Lumpur – Ngaknu Elizabeth Sui Dang nih tu zingka ah hri awk in mual a kan liam tak.\nPudu Plaza hmai an umnak innkhan chungah hri aa awk hi si. Mileng khaan a chuah bal lo caah chun 12pm hrawng ah a innkhan an hon cu hri awk in a nunnak a rak liam cang.\nHri aa awknak a ruang cu ahohmanh nih an hngal lo.\n“Nizaan zong voi dang bantuk tein rian a ttuan ko, anih hi Pudu i cauk dawr ah a ttuanmi si. Tu zingka zong market ah thil a caw ko nain a ttin hnu ah hri aa awk hi si, aruang kan hngal bak lo,” tiah naihniam pakhat nih The Chin Express ah a chim.\n“Ngaknu Sui Dang hi 2013 card ngah a si ve caah atu cu UNHCR card ngei ti loin catlap lawng aa tlaih i ram thumnak kal ding ruahchannak a ngei ve ti lomi si. Malaysia a phanhnak kum 6 hrawng a si cang.”\n“Anih hi mifel, mi daite a si. Hitin hri aa awk cu kan khuaruah a har ko. Kan ngaihchia tuk,” tiah a chimchap.\nKum 22 lawng a si rihmi ngaknu Sui Dang cu Thantlang peng, Surngen Tisen B khua a si i Pu Mang Bawi le Pi Ni Thlei hna i an fale unau 5 lakah fahniang bik a si.\nA ruak cu palek nih sizung ah an kalpi cang.\n“Zeitik ah dah a ruak lak khawh a si lai ti a fiang rih lo. A ruak cu Laitlang lei a chungkhar sin ah kuat dingin khuakhan cuahmah lio a si, a tlamtlin khawhnak hnga thlacamnak in kan bawm cio u,” tiah upa pakhat nih a chim.\nTantakmi chungkhar le hawikom vialte, nan ngaihchiatnak kan in tuarpi hna, kan biak Pathian nih in umpi ko hna seh.


Benjamin Sum Kan In Lawmhpi Thiamtthiam – Chin World News Evening\nDecember 28, 2019 December 29, 2019 Salai Van Music and Videos\nBenjamin Sum Kan In Lawmhpi Thiamtthiam. Lung a hmui kho tuk hringhran. Tutan Myanmar Idol Season 4 zuamnak Grand Final cu tuzan ah Benjamin Sum, Aye Mya Phyu le Esther Dawt Chin Sung tiin an i zuam hna. Tutan Myanmar Idol Season 4 zuamnak ahhin a cheu nih Aye Mya Phyu an ti i, a cheu nih Benjamin Sum an ti ve. Cheukhat nih Esther Dawt Chin Sung tiah chim cio asi ve.\nSinain zuamnak result an van phuan taktak tikah ahcun Chin Esther Dawt Chin Sung nih tukum 2019 Myanmar Idol Season 4 zuamnak pi cu a co ruangmang ko ai. Lung a hmui kho taktak atu bantukin Myanmar Idol hlasak zuamnak pi ah Chinmi nih winner kan hmuh mi hrim lung a tling kho tuk. Lawmhpi cio hna usih. Cu bantuk tthiam tthiam Benjamin Sum zong Grand Final tiang na phak pinah tutan hlasak aa zuammi vialte lak ah a thiambik le uar bikmi na si tthiamtthiam ko. Kan in lawmhpi tuk hna. Bawipa nih nan hmailei in hruai ko hna seh.\nRelchih: Thluachuah Phurtu Hawikom Vs Thluachuah Phittu Hawikom: Minung kan nunnak ahhin hawikom ngeih cio asi. Tlawm deuh ngei le tam deuh ngei ti lawngin kan i dang. Hawikom kongah ka vanttha ngai tiah kaa ruahmi cu ka hawikom ngeihmi hnih-khat khi a lungthiangmi, a thinlungput tthami le mitluangtlam lawngte an si hna. A cung ka tlaangtaar he pehtlaiin tlawmpal ka vun ttial tuah lai.\nThluachuah phittu hawikom hi type phun thum in ka vun langhter lai: 1 thil dik lomi lam lei hoih in kalpi an duh lai. 2 amah nih a remlomi/huatmi minung poah kha rem ve hlah seh/hua ve seh, ti an duh peng lai. 3 midang thangchiat-kongceih a zuam ngai lai. Mah type 1, 2, 3 chungah pakhat khat aa telmi hawikom na ngeih sual ahcun hawikom lei ah mi vanchia bak na si. Naa theihlo kar ah duhsah tein na thluachuah a rak phittu an si. Pathian nih an chiah piakmi, hmailei na nun lamthluan kalnak “destiny” an hrawh piaktu an si. Hi bantuk hawikom thongkhat ngeihnak in hawikom loin um kha a ttha deuh.\nThluachuah an hampiaktu-phurtu hawikom phun cu: 1 zeitik poah ah thilding-thilhmaan lam hoih in kalpi an duh peng lai. 2 nangmah nih na rem lomi-huatmi hmanh khi, ruatthiam-theithiam ko, ngaithiam ko, tiah thazaang an petu asi lai. 3 midang sining kha a ttha bikin a hmuthiammi le midang thangchiat le soisel kha hrial ai zuam zungzaalmi asi lai. Cu bantuk hawikom a ngeimi cu mi vanttha taktak an si, thluachuah a hammi-a phurmi hawikom ttha an si. Salai Van D Ceu


Hi Thawngpang Hi President Trump Caah Cun Lungfak Tuk A Si Ko, A Mawh Bak Ve Lo – Chin 11 News\nHi Thawngpang Hi President Trump Caah Cun Lungfak Tuk A Si Ko, A Mawh Bak Ve Lo\nA ramchung miphun dawtnak he bawmhnak bawmhnak an pek mi hna cu mi hrokhrawl nih million $501 an fir timi thawngpang nih hin President Trump cu a zawt ter ko lai. A caah cun thawngpang chia ngai zong a si ve ko.\nMaryland Ah Uemployment Benefit An Fir: US cozah nih rian ngei lomi hna caah Unemployment Benefit phaisa an pekmi hna chung in mi hrokhrawl hna nih million $501 an fir tiah Maryland Governor Lary Hogan nih a facebook ah a tial. A firtu hna hi minung 47,500 hrawng an si lai tiah zumh a si.\nUS citizen a simi hna, national identity le an data an fir hnu ah Unemployment bawmhnak an sawk I phaisa an chuah ti a si. A firtu minung tam deuh cu State dang minung an si an ti. Atui hi FBI nih hlat hlainak an tuah lio a si I, a rauh hlan ah an tlai hna lai tiah zumh a si. Federal cozah nih Pandemic Unemployment Assistant cu July 31 ah dither an timh cang.\nWhite House Cafeteria An Khar: White House chungah a ummi, rawl einak, Cafeteria I riantuantu pakhat cu coronavirus zawtnak a ngeih caah Cafeteria cu an khar colh. Mah cafeteria cu The Eisenhower Executive Officer inn chungah a ummi a si.\nTuzarh chung vialte cu khar dingah order an chuah cang I, zeitik an on than lai an chim kho rih lo. White house chung riantuan mi vialte cu hmai huh hman ding in an chimh cang hna.


Chungkhar Tling Tein Khamh Kan Si Nakhnga Thlacam Caan Asi – Buanchukcho\nChungkhar khamh kan si khawhnak hnga thlacam caan asi.\nRom cakuat 10:1\n“Ka u le kanau hna, kaphun hawi mi hi khamh si hna seh ti cu ka lungthin dihlak in ka duh hringhren ko. An caah PATHIAN sinah thla ka cam lengmang.\nRam cauk hi Paul nih Rom Khrihfabu kha tlawn a duh hna i asinain a hngalhmi Khrihfabu an silo ca le annih zong nih amah kha an hngalh ve lo caah ca hi a kuat hmasa hna.\nA tlangpi hna\nMinung nih khamhnak a herh 1.18, 3.20\nPATHIAN nih khamhnak lam aser 3.21, 4.25\nKhrih chungah nunnak thar 5.1, 8.39\nPATHIAN timhnak chungah Israel 9.1, 11.36\nKhrihfa ziaza 12.1, 15.13\nDonghnak le pumpak biacah 15.14, 16.27\nHna hna hi an si.\nAtu i kan van zoh dingmi cu Dal 10:1 nak zawn te khi asi.\n1. Zei hrang ah dah thla na cam tawn?\n#Khrihfa asimi pohpoh hi thla a cam tawn mi kan si. Hawi cha in pumpeek in thla kan cam khawhlo hmanh ah rawl ei lai it lai tibantuk tal ahcun thlacam a hman ve mi kan si. Asi kun ah laimi Khrihfa kan siinak hi kum120 heelham cu asi ve cang va sikaw, thla na cam tikah zeihrang ah dah thla na cam ve tawn timi hi a tu bak ahkhan mah nun van i zoh țhan ding in sawm kan duh.\nVoi tampi caan ahcun thla kan cam tikah rumnak ca damnak ca thluachuah hmuhnak ca tibantuk in thla kan cam tawn. Cucu, apalh maw ti ahcun palh halh ee kan hal awk zong asi ko. Asinain, cu vialte nak in abiapi tukmi a um i cucu thlacamnak ah kan talh tawn lo.\n#Zei cu dah a biapi mi cu asi!\nA biapi bak mi cu kan chungkhar in kan Thlarau khamh asiinak hnga ding ca thlacam hi kan daaithlang ngaingai! Rumnak hal cu kan țhawn ngai, damnak hal zong kan țhawn ngai nain kan thih hnu pin lei tiang hrang asimi kan Thlarau khamhnak ding ca thlacam bal cu kan daaithlang tuk. Atu kan khua caan zoh tikah hnangamnak a um tilo, ram hme te asimi kawlram kong ruah hmanh ah hnabei aseilo ngaingai. Tuni maw? Thaizing maw? Thaikip ah dah? Tiin hnabei in a nung mi kan si tikah hin caan kan neih liao kandam liao kannun liao te ahhin kanthih hnu pinlei tiang a daih dingmi kan chungkhar Thlarau khamh kan siinak hnga ding hi thlacam ciao hna usih!\nPaul nih cun mu, ka u le kanau hna ka phun hawi mi hi khamh si hna seh ti cu ka lungthin dihlak in ka duh i, cu khamh an si khawhnak hnga ding caah cun an caah thla ka cam lengmang ee ati!\nNihin boruak ah, ralkaap kut in kan luat khawhnak hnga thla kan cam men ko lai, Covid zawtnak kan cungah a phaak nak hngalo thla kan cam men ko lai, cucu asual mi zong asilo. Asinain, kan thlacam bantuk tein ralkaap kut in hei luat hmanh usih law, asiloah, Covid zawtnak zong in hei luat hmanh usih law, kan Thlarau hell chung ah hei kal sehlaw a sung tuk thotho ko lo maw? Cucaah, nihin bak ah kan herh mi cu kan Thlarau khamhnak hi asi. Cu khamhnak kan chungkhar ciao nih kan co khawhnak ding caah cun lungthin taktak tein zumtu nangmah le keimah thlacam kan herh ko.\nPaul nih a phun hawi mi khamh an si khawhnak hnga thla a cam lengmang bantukin nihin ah kan chungkhar tling in khamh kan si khawhnak hnga thlacam hi a biapi tuk mi asi.\nAtu chungkhar kn tling liao ah kan chungkhar khamh kan si khawhnak hnga ding caah thlacam caan asi.\nChikhat ca a daih mi sui le ngun le ngandamnak ca lawng ah siloin thih hnu pinlei tiang a daihmi kan Thlarau khamhnak ding caah thlacam caan cu a tuhi asi.\nKan dihlak caah BAWIPA nih kan nun ah rianțuan ter hraam seh!\nCrd, Judson Bawi Lian


Thaizing Ah Cun Khua Adei Te Ko Lai - Khuaruah Har News\nRalhrang hna ruangah lai hlum kan unau hna temtuarnak le harsatnak hi celh ding asi lo. A chinchap lo ah furpi faruahthawh lio asi, COVID nih dangkhat in a vun phak zuahmah hna, an temtuarnak ruah ah van zoh ah a saang lei zoh ah a pit ko. Sihmanhsehlaw kan tuarnak pinlei ah Kawl nih Chin miphun i rem lo dingin “divide and rule” ngian kum caan saupi a hman mi cu lungrualnak le tanttinak mei a kan kaupiak diam.\nJapan nih a herh lomi Pearl Harbor US ai kah sual i US ralkap 2,403 an rak thihnak nih American mipi thinlung ah faktuk in lungrualnak, Japan tuk duhnak thinlung a ngeihter viar ciammam hna i Japanese Imperial Isoroku Yamamoto cu faktuk in a rak sunghnak a rak si diam. Ralhrang hna nih nihin ah a kan hremnak hi Chin miphun lungrualnak caah thlaci an tuh cuahmah bantuk asi ve. Chin miphun kan tuanbia ah tu bantuk in kan i lungrual hi a um rih lo.\nSalm 30: 5 nih “Zaan ah mitthli tlaknak um hman sehlaw zinglei ahcun lawmhnak a ra than ve” a ti bangin tu ah tap ko hna usihlaw zing niceu dawh sin ah khin nih caan kan phan ve deng cang, khuadei lai ahcun a muih a zual khun an ti bangin Dawtmi miphun hawi hna thaizing kan phan dengmang cang, khuadei dengmang cang, lungsau thinfual tein le him bawm tein thaizing cu hngak ko rih hna usih. Crd: Chelsea Bawi\nCNF Le CDF Kong Ah Thuh Tuk Ding le Nawh Tuk Ding Aum Lo\nLung Afak Tuk E, Kan Hmun Le Hma Cia Ah Kan Lu An Kan Tan Cu A Fah Ning A Zual Khun\nRev. Dr. Hai Vung Lian nih a kan liamtak cu Chin miphun suttung pakhat a pur bantuk in ka ruah\nBreaking News: Diego Maradona Heart Attack Ruangah A Nunnak A Liam Ruang Mang\nNizan Kani Peng Kahdohnak Thawngpang Hnu Hnung Bik\n2021 rampi buainak ah GZ tinh mi a hrulh sual te hnga maw? ( By: Ro Lian)\nKan Vawlei le hmun cia ah Rallokap nih Chinmi kan nunnak an lak cang hih


AMAK KO, PROPHET ROBIN BULLOCK NIH LANGHNAK AHMUHMI A CHIM – The Chinlung Post\nAMAK KO, PROPHET ROBIN BULLOCK NIH LANGHNAK AHMUHMI A CHIM\nDecember 3, 2020 admin Chin 0\nPathian nih bia a chimh lengmang mi Prophet minthang Robin Bullock cu atonmi thilsining vialte, Pathian nih biathli achimhnak kong cu Senior Pastor Sid Roth nih biaruahnak angeih. Pastor Sid Roth hi tulio i, God TV ah Supernatural program abuaipi mi le Pathian nih athimmi hna minung prophet hna zong biaruahnak angei lengmang mi asi.\nProphet Robin Bullock nih a chimmi cu number tampi ka hmuh hna i, Ti bantukin sangpi in arak tla thluahmah. Cu Ti cu, Donald Trump hi asi i, cu hnu ahcun tanglei ah number a rak ttum thluahmah, Cu ahcun Biden ka vun hmuh tthan i, khuaruahhar ngai cu asi ko. Ka mang zong asi lo, i laarnak vision bak asi ko. Pathian nih hitihin a chim.\nAtu hi ka mi hna nih teinak hla an sak caan asi, ralthatein hla sa uh. Cuticun vawlei mi hna nih ka biakam ka tlinter lai timi hi an theih khawhnak dingah ka minung hna hlasa uh, thangthat hlasak caan asi. Thihnak thlan in kan chuahcang hna hih, Aum lomi hna nan ka ruah i Christmas ah zeihmanh tuah kho lo dingah nan ka ruah maw?\nAtu caan ah kan kawh-auh mi hna nan si hi, ka mi hna, nan lungrethei ti hlah uh, Thil ka tuah lai, nan nih cu thlacam ko uh, Keimah ka lung afah lo ahcun nanmah zong nan lungrethei in um hlah uh, nan zumh khawhlomi thil tuah dingmi ka ngei. Lunglawmtein um ko uh. Kan dihlak in kan i lawm hna lai cuta tiah a ti. Zumhnak ah zeican dah na kal ngam? tiah biahalnak atuah chih.\nHi kong ka buaipi cuahmah lioah khuate nu asimi Pathian caah tlang au lengmang mi le Trump caah thla acam lengmang mi ka farnu a vun ra. Thil diklo an phuan chin lengmang lai i, diknak in an sersiam lengmang lai. Cuticun diknak nih teinak a hmuh lai. Atu America thil cang nih vawleipi ahuap dih i, kan vawlei umtuning hmanthlak asi. Kan thlarau dirhmun alanghtertu zong asi rih.\nHi buainak cu Pathian rianttuannak asi ko. Bawipa nih a caan aza ati tikah buainak hi cu aphisin dih ko lai. Atu ah Trump caah thlacam hi adih kho lo. Anmah ram zongah minung tampi nih thla an campiak peng. Trump zong lungdong in a um lo, Aruang cu Jesuh minung asi caah asi. Hibantuk in Pathian nih thlacam dingin aka ti. Misual hna lakah rawh dih hi Bawipa nih a duh lo tiah avun chim.Nangmah zong long mongtu ah Pathian nih an ti, dohdaltu tete zong tong ko. Dohdelnak tello in zeihmanh tuahkhawh taktak mi asi lo. Asinain dohdalhnak lak ah teinak kan hmuh lai tiah a vun ka ti chih. Credit: BS. Note: Hi konghi asau caah atawinak in vun langhtermi asi.\nBIACEIH ZUNG HITININ IN AN TUAH AHCUN TRUMP NIH 400 RENGLO AHMUH LAI\nAPOITUK, TICKET MAN VIALTE A ZAMPI DIH, NAWLNAK AN TUAH CANG


Dr. Ngun Cung Lian An Phomh Ning A Faak Kho Taktak “Laimi Caah Rian A Ṭuanmi Zong Um Lo” – Chin World News Evening\nMay 23, 2020 Salai Van Hmuhning\nDr. Andrew Ngun Cung Lian nih Rev. David Lah cu Covid-19 phung a buar ruangah tlaih a sinak kongah biafak ngaiin comment apekmi. Cucu a ho cio paoh nih hmuh le theih dih a si. Cu ti i comment a pekmi hmu cio a si tikah Dr. Ngun Cung Lian cungah mi tampi an thin a hung i cheukhat nih an hmuhning an chim ve. Tutan zongah Chum Pi Lianching timi Dr. Ngun Cung Lian kong a tanglei bantukin a ṭial ve.\nChum Pi Lianching: Dr. Ngun Cung Lian bia chim mi Laimi nih post piak ti hlah uh. Laimi caah rian atuan mi a um lomi hna sunhlawih le upa vo va pek lengmang hi ka thin a lin. Dr Ngun Cung Lian cu kawl pawl nih an cawk cang mi asi. Nanmah ta asi ti lo. Kanmah lungfah ter tu ding ah an cawk mi asi cang. An palh lonak an sual lonak dir pi tu ding ah tangka in an kan cawk cang mi asi.\nLaimi na si le khrihfa na si kha a tuak ti lai lo A ngeitu le a zua tu lei ah a tang lai i bo thluahmah ko lai. An forh ning a san ah cun an seh khawh mi hna asi. David Lah a ti ning cu ka mang tiang in ka manh. A mah khrihfa asi ve bak komi. A tangah Dr. Ngun Cung Lian ni Rev. David Lah comment a pekmi kan chiah chih.\nRev. David Lah cu kawlram cozah nih coronavirus phung na buar tiah biaceihzung ah tuni ahkhan an chuahpi hi a si. Dr. Ngun Cun Lian nih comment apekmi cu hitihin a si “Court (and) Police Station ah, Law and Regulations pawl hna zei hmanh chimh duh hlah.Covid-19 a tei maw? Hrawk hrawl pa… Krifa pawl kan mit hmai a bit ter tu pa.Zawng keng…. David Lah,” tiah faak ngaiin comment a pek.\nCu lawng siloin midang nih Rev. David Lah kong an thlahmi ah hitihin comment a pek ṭhan “Local Ordinace violate a tuah. Immigration Law vioate a tuah. Income Tax law violate a tuah. Mah bantuk pa caah maw thla cam nan duh rih? Buddhist, Christian le islam pawl kar lakah huatnak a chuahpimi pa a si. Nan chuahkehnak a si lomi ram ah khan, nan duh poh in khua sa hna uh. Nan chuahkehnak ram ah van lawng in an in thlah than te hna lai,” tiah comment a pek ṭhan.\nAwṭha Iang Len Sung: Happy Birthday Kapa Bawipa Nih Nun Khuasau Nak Le Ngandam Nak Thluachuah In Chap Chin Ko Seh


Ramchung le Ramleng pehtlaihnak fek sehlaw kan ram le kan miphun sersiamti hna usih” tiin kan izuam peng – Hakha Cherry\nRamchung le Ramleng pehtlaihnak fek sehlaw kan ram le kan miphun sersiamti hna usih” tiin kan izuam peng\nAustralia i CCCA Youth Program in Khrihfabu kip i mino hna cu; “CCCA Youth Chinland Mission Trip” timi minbunh tlangtar in Chinland ah tlawnter dingin tukum chungah timhtuah asi nain Covid-19 ruangah kan thul. Mah cucu “ramchung ramleng pehtlaihnak fek seh, kan fanaule nih kan ram kong, kan miphun kong le kan sining kong thei ve hna sehlaw, kan ram sersiam duhnak ngei hna seh” ti saduhthahnak nganpi he phaisa tampi dih in timhtuahmi asi. US lei CBCUSA Youth, CYONA, le ICBC Youth tepawl zong program an ngei i voikhat/voihnih cu an kal cang. Thathnemhnak tampi a um. An pehzulh theu rih lai tiah ka ruah.\nA ngaingai ahcun Chin State milu zat i 22% hrawng hi ramleng ah kan um, kan tlawmte lo. Human Resource tha taktak asi kan ti, nan ti ve ko. Atuhi first generation (chankhatnak) kan si i, kan ram tlaihchannak kan ngei peng rih. Ahnu in next generation asimi kan nule kan fale chan ahcun pehtlaihnak hi a cat taktak te ko hngalo maw ti hna ka ruat pah. Ngeihchia ngaingai asi ko. Zan ih me a remlo, ruat than rih ko tuah hna usih!Credit-Salai Ram Tinthei


Dr. Sasa Cu CNN Nih Biahalnak An Tuah! A Lehmi Hna Cu A Mak Kho Taktak Si! – Chin 11 News\nDr. Sasa Cu CNN Nih Biahalnak An Tuah! A Lehmi Hna Cu A Mak Kho Taktak Si!\nDr.Sasa cu valweicung media minthang asimi CNN nih biahalnak a tuah. CNN biahaltu nih a timi cu, Vawleicung ram dihlak sinah zeidah chim na duhmi a si tiah a ti. Dr.Sasa nih lehnak a tuahmi cu lunghmui kho tak tak. Atimi cu, International Communities nih ralhrang cawlcanghnak hi an ngolter hrim hrim awk asi. Minung tam kan thih hlan le a tlai hlan ah hin vawleicung ram nih hi hi an ngolter awk a si.\nNihin ah ralhrang nih an tuahmi hi mithah sawhsawh a si lo, miphun cihmih nak phun asi. Cu caah ningcanglo thahnawnnak a tuahmi hi international communities nih a ngolter awk hrim hrim a si cang. A tlai hlanah rian a tuan awk asi. Cu ti a tuahlo ah cun, ramchung ah ral lian taktak a tho lai I, minung tamtuk nunnak a liam lai tiah Dr.Sasa nih CNN ah a chim. Credit: Daily Chin Star


Breaking News: Nihin Yangon Ralkap Le Palik Cawlcangh Ning Cu Ngaihchia Si Ko – Chin World News Evening\nYangon, Hlaing Thayar ah Minung Pathum Nunnak Liam! Yangon, Hlaing Thayar ah ralkap le palik nih meithal in an kah hna caah minung pathum nunnak a liam cang. Hliamhma a pumi zong an um len. Hlaing Thayar ah a ummi thiltthitnak sehzung pakhat zong a kaang.\nLamkhamnak an tuahmi pawl palik le ralkap nih an khangh hna. Kachin ramkulh, Phakanh zong ah kum 30 tlangval pakhat a nunnak a liam. Pago zong ah lamzawhtu nih palik le ralkap chuak kho lo ding in an hren hna i, palik le ralkap lei nih meithal in an kah hna. Minung pakhat a nunnak a liam i a dang pakhat a ttang ah an kahmi zong a zual ngai. Credit: The Chin Journal\nRelchih: Chin Ramkulh Lamzawhnak Hruaitu Minung 10 Tazacuai an Tong Cang. March 14 tiang ah Chin ramkulh chung ah ralkap uknak duhlo lamzawhnak hruaitu minung 10 cu pohma 505 (a) in tazacuai an si cang, tiah theih a si. March 13 ah pohma 505 (a) in tazacuai a tongmi hna hmanthlak cu Hakha khuachung ah an tar hna.\nCun, Falam zong ah February 28 le March 12 ah pohma 505 (a) in minung 5 taza an cuai ve hna. Pohma 505 (a) ning in an zual hmuh an si ahun kum 3 tiang thongthlak khawh a si. Hakha le Thantlang ah ralkap nih an tlaihmi hna CCPR riantuantu Peter le Van Ceu Thawng zong nihin tiang an thlah rih hna lo.


Pope Biacah | Radio Veritas Asia\nHarsatnak lak ah Bawi Khrih he um`tinak\nChristmas Holiday a dih in kan Pope Francis i zarhfatin, nithum paoh ah mipi pawl he i tonnak le biaknak lei cawnpiaknak cu a pasarih nak Paul’s Hallkhaan ah lamkaltu chungah lamkaltu paul i tilam, tlanglam i Pathian bia phuan ding in khual a tlawnnak kong he pehtlai in a cawn piak hna.\nLamkaltu Paul cu an tlaih i Rom khua i Siangpahrang sinah tilawng in an kalpinak kong he pehtlaiin, nang cu a nungmi Pathian i a kong cu vawlei cung i a kiken tiang in Keimah caah tehte a khaan khotu na si te lai. Asinain lamkaltu Paul i a lamthluan cu a nuam mi le a fawi mi lam a rak si lo. Amah an kalpinak Tilawng pi cu lamlak ah a rawk ko nain Lamkaltu Paul nihcun amah a tlaitu hna kha thinphan, thlalau lo ding in thazaang a pek hna.\nAn tilawng a rawh caah Molta timi tikulh ah an i din hna. Cu tikulh ahcun Lamkaltu Paul he tilawng aa cit ve mi mitam deuh cu limcawm (sivai a `thawngngai mi rul) nih a cuk hna. Asinain Lamkaltu Paul cu Pathian i a zohkhenh a kil vennak thawngin a pum cungah zei harsatnak hmanh tong lo. A dang pawl zong Pathian a `thawnnak in a damhpiak dih hna.\nLamkaltu Paul i tilam lei a khual tlawnnak cu Tipil innak Sacrament thawngin thihnak in a thawhter `thannak lei ah a hruainak hna cu Pathian nih a kilvennak hna kha a langhter timi hi kan theih ding mi cu a si. Lam- kaltu Paul nih amah he harnak a tongmi vialte kha a damter hna, harnak a tongmi hna kha a umpi hna, pakhat i a harsatnak kha a bawmhchanh hna nak nih Khrihfa pakhat i a lungthin, a ziaza kha fiang tein a langhter.\nHarsatnak lakah Jesuh Khrih he um`tinak, kan nunnak zapi kha Pathian sinah a upmi hna cu Pathian i a dawtnak a theitlai vialte cu a dih- lak in kan hmuh kan don lai i mah harsatnak lak ahcun Pathian bawmhnak in kha hlannak a `thadeuh mi Khrihfa nunnak kha kan co lai. Kan nunnak i harsatnak vialte cu an tilawng a rawkmi hna bantukin kan nunnak chung ah a phanmi mi harsa vialte hna kha kan thinlung innka hunpiak in a dong i a bawmchan kho mi siding in nan chung i harsatnak vialte kha Pathian tu nih thluachuahnak in pe hram ko hna seh!


2019 Kum Tanghra Sungh-awn A Chia I 6D A Hmumi Zong Kumdang Nakin An Zor – THE CHINLAND POST\n2019 Kum Tanghra Sungh-awn A Chia I 6D A Hmumi Zong Kumdang Nakin An Zor\nTCP-Thantlang|2019 June 10| 2019 kum Kawlram chung tanghra sungh awn zatuak a chia i 2012 in 2019 kum riat chungah a chiabik chang (pahnih nak) ah a tla tiah fimcawnnak zung nih thanhca chuah mi chungah an langhter.\nTukum tanghra awng zatuak (31%) leng lawng a si i 2016 kum ah a chiabik (30%) tluk lawng a rak si i kum 8 chungah a chiabik chang a si. Kum 8 chungah tanghra sungh awn that bik kum cu 2015 a si i (37%)leng a phan, a tangmi kum ah(32%, 33%, 34%) hrawnglawng an si. Tukum Kawlram chungah sungh awn a tha bik cu Mon ramkulh a si i zatuak (37%) a phan. Cu bantuk in a chia bik ramkulh cu Chin a si i zatuak (19.54%) lawng a si.\n2019 kum tanghra awng in Distinction (kung-tthu) a hmu mi hna zong a luancia kum 6 lio nak in a tlawm bik kum a si i 6D a hmu mi minung 500 leng tluk lawng an si tiah thanhca chungah an tial.\nAluancia kum ah All Distinction (6-D) a hmun mi 700 leng an phan. Kum 6 chungah (6-D) a hmu mi a tambik kum cu 2016 a si i minung (900) tluk an si. 2019 kum ah (6-D) a hmu mi a tambik cu Mandalay ramthen a si i minung (220) nih a hmuh. Pahnihnak ah Yangon a si i minung (175) nih an hmuh ve. 2019 kum kawlram chung ah tanghra camipuai a phi mi siangngakchia minung 850,000 leng chungah minung 260,000 leng lawng an awng tiah kan theih.\nRef: One News Myanmar\nPrevious Eihmuar Ruangah Dandat Dingmi Minung 20 An Zam\nNext Kalay Peng Siaphu Khua Thatanahyaungchi Phungki Sianginn Ah An Buai


USA President Ithimnak Thildik hngakko rih usih – Onlinenungak\nUSA President Ithimnak Thildik hngakko rih usih\nTutan USA president election nih vuleipi a hninh dih, laimi lak zongah fakpi thinlung a hninh ve, zumtu tha le zumlotu tiin idoh deuh hi a si. Kan thlarau pumsa tiang le thlektiang a hnih khomi thimnaka si ko rua hi.\nZeipoah hi Pathiah khuakhan a si ko lai kan zumh. Hitluk in dohkalhnak le tehte tha a um i, zahan Texas Senate hmaikaah a dik lomi tehte copymi tampi a um ko buah, sehlei zohthiam hna nih vote a dik lomi tampi an hmuh chuah ko bu ah, zahan Mike pence kuttangah ithimnak Electroral College vote cu fehter a si. Vulei tuanbia ithimnakah thihnak tiang aphanmi hi khua ruah har ngai a si ko. Pathian nih zeidah a duhpiak hna tihi ruahloawk a tha ti lo.\nUSA hi vuleipi nih an bochan i an zohcho lioah hitluk in ithimnakah an isual i, lih in vote tampi nih a tawitam hna hi cu zumtu caah le Trump dirkamhtu caah cun an hartuk lio caan a si ko.\nMike pence zong hi ka kawi karal a tang timi a ka theihter ngaingai. Mike pence hitiang dirhmun a phak khi Trump ruagnah a si i, mi tampi phunghrampi a thiammi nih mike pence nih hin lam pahnih ai thimkhawh , cucu amah cungah ai hngat an rak ti kha asi.\nLin Wood nih Mike pence nih a tu a tuah laimi hi a rak chimchung cang. Mike pence nih Electroral College vote hi a a hlawnh te lailo a ti kha a si. A rak zumhlo bantuk in a si taktak. An rak hrotuk te lai i, a tih te hna lai atimi kha asi. Kha zeipoah a si ah ithimnak cu Joe Biden 306 vote le Trump 232 vote an hmuh tiah an thanh cang caah 2020 Election cu Joe Biden a si tinaka si cang. Nain January nih 20 hnu zongah thildik cu a dai lailo caah zeidah an lawh te lai. Thil tampi aithleng kho rih thiamthiam.\nKan zumhnak cungah hnu tawlhlo kha atha. Fek te in dir zungzal ko usih. Pathian zumlotu hna nun zia cu i cawnlo ding a si. Sehtan tangah zeitik hmanah i dawr loding a si. Trump an tuahto ning hi zohtikah khuaruah har taktak cu a si ko, Trump a tuah cangmi chungah upat a tlak taktak i, a lung a sau taktak thiltha ai tleih peng, power hman khawhnak lam tampi a ngeih ko nain nihin tiang ahmang duh lo. Pa saltha taktak cu a si.\nTrump nih Fecbook le Twitter nih an Block caah ca atial kho lo, phungning tein an thanhmi cu January ni 20 niah President sinak cu ka pek lai a ti hi a si. Zohchunh awktlak taktaka si. Laimi khrihfa si usihlaw zeidah kan tuah lai cu…Pathian nih USA hi thil tawnter le hmuhter a duhmi a um ko lai tihi ka zumh. Zumtu tampi zong Pathian nih zeidah hmuhter a kan duh ve. Joseph Thawng Z Ting


Tu lio ah cun Dr Andrew Ngun Cung Lian tbk hna Laimi lakah interview tuah ding an si cu – The Cherry Par\nTu lio ah cun Dr Andrew Ngun Cung Lian tbk hna Laimi lakah interview tuah ding an si cu\nTu lio ah cun Dr Andrew Ngun Cung Lian tbk hna Laimi lakah interview tuah ding an si cu. CLP nih Pu vei interview an va tuah thulh i ṭha ngai ve ko. Ramkhel kong le dothlennak kong ah cun dirhmun ngeilo minung nak huat tlai an um lo. Nu dawk pa dawk phun nihcun dothlennak cu an hrawh dih cikcek tawn. Zei tluk an fiim i an zer zong ah.\nCucu caṭialmi (writer) dirhmun in ka chimmi a si.\nSi nain, tu chan belte ah cun thil an ti khawhnak tampi um ko lai. Khi bantuk luala nakin kih ah kih lawlaw, lum ah lum lawlaw, piang ko biachim hmang Salai Andrew Ngun Cung Lian bantuk phun hmurka khi mi tampi nih theih duh deuhmi si tawn. Tulio bantuk caan ah cun mu. Mipi nih an cohlan le cohlan lo kha si lo. Theih an duh bikmi a si, ka ti duh bia. Nu dawk pa dawk bia cu kei bantuk hna nihcun kan ngai huam lo cuh.\nRelchap Pulrai lakah Laimi au leen ve santlaihnak um lai ka zum lo. Russia a buai. Hong Kong a buai. Atu Kawlram lei ah thinphannak le muihnak nih a kan phanh. Nai cikua i thimnak kong ah a buaimi cu US le Kawlram an si. Kawlram thimnak i thimfung kawlning diklonak cu Trumpian theory sawh ah an chiah. Kawlram le US dirhmun aa dang.\nNain, Western media tampi nih “evidence” a um lomi “fraudulant” puhnak sawh a si tiah Kawlram lei i ralkap le USDP puhnak cu an hnon. USDP nih “eveidence” cu zat kan chuahpi khawh an rak ti. Ralkap nih USDP puhnak cu a dirpi hna tiah a fawinak cun ti ko usih.\nRalkap nih “eveidence” kan ngei ko an ti ve. Kawlram mipi nihcun thimnak ah zoh dawhlo a rak um maw um lo cu kan theih pah dih ngawt. Kan mit a cawt lo i kan hna a cheh lo paoh cun, kan rak hmuh cio ko khah. NLD an thuam bakin mipi phaisa an phawt hna lio video zong a rak chuak tung. Kawlram ah thimfung million 8 renglo a diklo an hmuh. Cucu NLD le UEC nih felfai in an chek maw chek lo. A puhtu pawl kha an rak sawm hna ding a si. A hro in an rak hro ko hna khah! “Kan dik, kan palh lo, kan buai tuk lio ah hna nan hnok” ti phun in a puhtu zei rel loin an rak um. “Ralkap pei an lawh ve cang hi” ka rak ti phah hna.\n2020 ah ramdangmi an sawm ti hna lo. NLD an lor. USDP nawl an icawn. Mipi uar bikmi an sinak “status qou” le ramdang nih Kawlram ramkhel phu lakah zumh bikmi an sinak “dignity” huham hmangin duh paoh in an cawlcang.\nChinram chief nih a dirhmun tlongh lonak dingah MMK sing thong hnih tluk tiang a rak hman tiah a thang. Phaisa in thimfung an cawknak “evidence” hmun zakip ah hmuh khawh a si. Kawlram Phunghram ningah Article 417 phunphai in uknak lak chung timi cu “Anna ting” an timi “coup detat” ngaingai cu a si lo, an ti. Phunghram thiammi nih an theih lai.\nMirang cun “State of Emergency” ti si i Kawl cun “အရေးပေါ်အခြေအနေ” a phanh caah Article 418 phunphai ningin kum khat chung “အရေးပေါ်ကာလ” ah kan thanh an ti. Zei he dah ai lawh hnga? Trump nih Capitol Hill ah buainak a va chuahpi. Ram hruaitu sinak a ṭuanvo ai theih lo, an ti. Cucaah Mike Pence kha “State of Emergency” in uknak la chung tiah an rak forh. US ah cun, Mike Pence nih “caan karlak uknak lak” cu a duh lo. Kawlram tu ah cun, ralkap nih an lak huar. Pi Suu nih mipi buai le au dingin forhnak ca a chuah. U Win Htein nih ka nunnak he hi cabia cu a tak si ko tiah ka chim ngam tiah min a thut.\nMi tampi nih an zum lo. An rak zumh lo kha thil ṭha a si. Mipi an au, ram a buai tuk cun, ralkap nih “State of Emergency” an timi caan khi kum 1 si loin, caan ri khiah lo tiang thlen sual a fawite. Atu cu, ralkap nih “kum khat bakte si lai” tiah an fehter. Lau tuk ding si lo. Phan tuk ding zong si lo. Nain, ralkap cu zumh ding an si lo. Pi Suu zong zumh ding si hlei fawn lo. Khrihfa Pathian a zum lotu Kawl vek an si. Thai le Japan phan Kawl pawl an au. Pulrai lakah “aukhuannak nawl” an lak khawh caah si lai. Thai cozah nih Kawl ralkap cu pressure a pe hlei lai lo.\nJapan zong nih presusse a pe fawn lai lo. Japan le Tuluk nihcun, “daihnak le hmaitonh iruahṭinak in” nan buainak hri phoih khawh izuam uh tiah an forh hna. NLD kan ṭanh hlei, ralkap kan in dirpi hna tbk a um lo. Sinain, Democracy ai hmaithlakmi Nitlak ram paoh nih ralkap thiltuah sual an phawt dih lai. Annih cu ralkap uk hau an si ti lonak sau tuk cang cu. Nain, Nitlaklei cozah pawl an tuah dingmi cu anmah Nitlaklei mifim pawl lila nih mipi caah san a tlai lo an rak ti diam cang. Kawl ralkap pawl US visa hei phih. An min blacklist ah hei chiah. Annih ram cu bawmhnak pe hna hlah uh, chawlehnak zong tuah hlah uh, hei ti hrawng lawng khi an tuah dingmi a si.\nMi ram uknak kong ah vai ithelh tuk phung si lo. A rum tuk cangmi Kawl ralbawi lubo pawl nih US visa an herh loh. Nitlaklei sipuazi phihnak nih an paw a ṭamter hna lai lo. Black market lam in an rum chinchinnak tu si lai. A harsa dingmi, nitin pawcawmnak ah harnak a tong ding pawl tu cu mipi zaran kan si. Cucaah “Kawl zong an au ve ko, kan au ve awk si ko” ti ding si lo. Kawl ṭhuanhnak ah ti phun in “ralkap duh lonak cu langhter ve ding si ko” tiah Laimi nih va au ve le va khuan ve leen a herh lo. Kawl NLD pawl nih mithmai ṭha an in pe hlei fawn hna lai lo.\n“Tlangcungmi zong nih an kan dirpi ve” ti in anmah credit laknak sawh ah an in hman hna lai. Kawl zernak chungah khan Vompi bang va lut lengmang hlah uh. Nan Facebook cahmai cio tu khan ralkap uknak cu kan duh lo. “Daw Aung San Suu Kyi le nan tlaihhrenmi ramkhel minung vialte rak kan thlahpiak ṭhan hna uh” tbk in hei itar cio ulaw, a ṭha deuh. Khuazei maw ram daw bik bang ikehkuaiter tuk duh hlah uh. Uico taw va sawh leen khi a herh lo. Uico taw nan sawh cun an seh hna lai. Credit: Salai C Alexander\n← Myanmar Ralkap Nih Aana An Ting Ruangah Experts Nih Ralrin Nak An Thanh\nBethel Baptist Church Hakha I Pastor Rian In Dinhnak →


Bungzung I Mirang Vawlei Sehzung Hun Dingmi Ah Thungrang Lung Hi Nikhat Ah Ton 5000 Lengmang A Chuak Kho Lai – THE CHINLAND POST\nBungzung I Mirang Vawlei Sehzung Hun Dingmi Ah Thungrang Lung Hi Nikhat Ah Ton 5000 Lengmang A Chuak Kho Lai\nCity Hunter| 2018 May 22| Chin ramkulh Hakha peng, Bungzung ah Mirang vawlei (Bilatme_cement) sehzung hun ding in cozah nih hnatlaknak a ngeih cang. Bungzung i mirang vawlei sehzung hun dingmi ah thungrang lung (limestone_ထံုးေက်ာက္) hi nikhat ah ton 5000 lengmang a chuak kho lai tiah theih a si.\nHi kong he pehtlai in Myanmar rampi Vice President Henry Van Thio avoi thumnak Chinram a tlawn lio le Bungzung a phak lio May 20 ah ramkulh thingram zung in Director U Win Naing nih atu bantuk in fianternak a tuah hi a si.\nVice President Henry Van Thio le a hnuzultu hna cu May 20 chun ah Hakha peng, Lei-um (B) khuapawng Bungzung hmunhma LungrangKalang timi Thungrang lung (limestone) tlang an phan. Chin ramkulh thingram zung in Director U Win Naing le tuanvo ngeitu hna nih 2017 October 17 in 2018 March 31 tiang Bungzung hrawng thung tlang cu a dikthliar in zohfelnak le tahnak an tuah. Cuti zohfelnak le tahnak an tuahmi phichuak kha Vice President sin ah chimhfiannak a tuah hi a si.\n“Hi Bungzung hrawnghrang thungrang lung (limestone) chuahnak ding hneksaknak hmuhchuahmi ning ah nikhat ah thungrang lung hi ton 5000 lengmang a chuak kho ding a si caah mirang vawlei sehzung dirh awk a tlak taktaknak cu a si. Hi mirang sehzung le simanking hi kan tuanchuah khawh ahcun Chin ramkulh ca lawng si lo in Chin ramkulh he aa pehtlaimi Magwe ramthen le Sagaing ramthen thanchonak pin ah khuami hna rian tampi a serpiak fawn hna lai caah hlawknak tampi a kan pek lai. Chin ramkulh, Magwe le Sagaing ramthen nihcun nihin tiang mirang vawlei hi Kayin ramkulh Maingkalay le Mandalay ramthen Kyautsee lawng in hmuh le phorh khawh a si. Cucaah hika i bilatme kan serchuah khawh ahcun man fawi deuh in kan ngah khawh pin ah rampi ca le ramchung thil serchuahnak GDP zong a karhter deuh lai. Simanking tawlrel tikah pawngkam hnorsuannak a tlawm bik ding le ralring te in nan tawlrel lai” tiah Vice President Henry Van Thio nih forhfialnak biaro a cahtak hna.\nBungzung thungrang lung (limestone) tlang hi ekah 36.8 square kilometer chung ah သ-၂ le သ-၃ level a simi thungrang lung ton 511.13million a chuak lai tiah hlathlainak an tuahmi ning in hmuhchuah a si. Mah lawng si lo in mah Bungzung kiangkap hrawng ah thungrang lung tampi hmuh chap khawh rih a si caah mirang vawlei le tamhmawihnak lungper sehzung simanking tuanchuah khawh a si lai tiah theih a si.\nBungzung hall ah Bungzung khuami nih khua thanchonak caah an herhmi pawl halnak an ngeih. Cu an halmi le khua thanchonak he pehtlai in Pyi-htay-zi ministry zung in a zungzal chungtel a simi U Tin Myint, Ngandamnak Le Zaanglekcelhnak ministry zung in General Director Dr. Kyaw Zin Thant le tuanvo ngeitu hna nih anmah le rian hoih le budget kum hoih in a herhmi bawmhchanhnak pek ding timhtuahnak an ngeihmi pawl fianhnak an leh ve hna.\nPrevious Hakha Town Churches Pumpululh Chuih Zuamnak An Thawk; Hniarlawn Cu Free Methodist Nih 8-1 In An Tei Hna\nNext Thantlang Hotel Zone Saknak Ding Hmun Ekah 11 Daw Tin Tin Lwin Pek A Si Cang


Halkha Peng Pyithuh Hluttaw Caah Union Deputy Minister Hlun Pu Ngun Mawng Independent In aa Cuh Lai – Chin World News Evening\nJuly 21, 2020 July 22, 2020 Salai Van Thawngpang\n2020 Thimnak ah Hakha Peng in Pyithuh Hluttaw Hmunhma Caah Union Deputy Minister Hlun Pu Ngun Mawng Independent in aa Cuh Lai. Hakha peng Pyithuh Hluttaw palai caah Union Deputy Minister hlun Pu Ngun Mawng cu Independent in 2020 thimnak ah lut ding in biachahnak a tuah cang.\nPu Ngun Mawng cu 2010 ah CNP in Pyithuh Hluttaw hmunhma ah teinak a hmu i 2013-2015 tiang Union Deputy Minister a rak tuan balmi a si. Tutan zong ah CNLD Party aiawh in Pyithuh Hluttaw ah i zuam ding in ca a chiah ve nain CNLD EC nih Pu Robin cu ticket an rak pek caah CNLD chungtel sinak in aa din hnu ah atu independent in dir aa timhnak hi a si. Ahlan ahcun EC nih Candidate thim tikah Hakha peng in EC chungtel khua kip ah minung pakhat cio kha an kawh dih hnu ah Candidate thim a rak si tawn, cu tikah zapi duhmi candidate kha an rak chuak tawn.\nAsinain, atutan CNLD EC nih thimnak an tuahmi ahcun Hakha peng in minung tambiknak Senthang peng, Mie peng le Zokhua peng zong ah khuate lei EC chungtel pakhat hmanh kawh loin Hakha khuapi chung ummi EC lawng nih thimfung thlak asi ruangah ka sunghnak hi asi tiah a chim.\nPu Ngun Mawng cu Senthang mipi forhfialnak in siseh, miphun caah a lohma a tangrih mi lim a duhmi ruangah atubantuk in Hakha peng Pyithuh Hluttaw palai caah independent in zuam aa timh hi a si. Pu Ngun Mawng nih Pyithuh Hluttaw Palai A rak tuanlio i a hal khawhmi hna.\n1. Hakha khualipi hi a dang Ramkulh Ramthen Khualipi bantuk tein sersiam piak ding. 2. Mahadataa Line (National Grid Line) 3. Monywa,Gangaw, Hakha fur thal hlan in kalkhawhnak lampi. 4. Hakha Matupi Fur Thal hlan in kal khawhnak lampi. 5. Matupi- Paletwa lampi pemhnak. 6. Hakha Thantlang Saisihchuak lam pemhnak (Ramdang he pehtlaihhnak lampi)m7. Hakha khua tiang ramdang ummi tlunkal khawhnak. 8. Chin National Day phungning tein tuahkhawh thannak 9. Tlangcungmi hna hi kawl miphun he tlukruang tein Rampi thutdan rengh sang in acozah zung ah thutdanh hmuhkhawhnak Union Deputy Minister a rak tuan lio ah Laimi lawngte vuanthok reng in minung 50 rian a pek hna. 2015 Hakha mincimh lio ah Helicopter a rak thlah.\nA dang dang in sianginn tibantuk bawmhnak a pekmi a um rih. Pu Ngun Mawng hi Hakha peng le Laimi caah thil tha tambik a chuahpi khotu a si ko lai. Cu caah miphun hawi hna Pu Ngun Mawng hi Hakha Peng Pyithuh Hluttaw palai caah cun amah hi aatlak bik ko caah mee pe cio hna usih tiah upatnak he kan in sawm hna. VOTE Pu Ngun Mawng! Salai Lian Thawng Hnin\nHakha Chin Oo Sii Sang Mino Nih CNA/F Ca Ah Innkip Ah Bawmhhalnak Tangka An Kholh Hna


China nih Myanmar remdaihnak caah $1 million a pek | THE CHIN EXPRESS\nChina nih Myanmar remdaihnak caah $1 million a pek\nMyanmar remdaih khuakhannak caah China cozah nih US$1 million (1.51 billion kyats) a pek. Tu zarh ah China cozah nih Asian palai caah a hmanmi Sun Guoxiang nih Kawlram a hung tlawn i a pek hna hi si.\nChina cozah nih Rammi Rualremnak le Daihnak Center (NRPC) caah $400,000 le Daihnak Kawmiṭi (PC) le Kaphnih Kahngol Zohfeltu Kawmiṭimi (JCMC) caah $300,000 veve (a dihlak $1 million) a pek hna.\nRampi Ruahnak Petu Zung Vuanci le NRPC vice chairman a simi U Kyaw Tint Swe nih Sun Guoxiang kut in bawmhnak tangka cu a cohlan, tiah Myanmar cozah nih cathanh a chuah.\nChina cozah media Xinhua News nih a ṭial ning ahcun, “ram 2 kan i hawikomh ning hoih in Myanmar remdaih rianṭuannak cu kan si khawh chungin kan bawmh peng,” tiin Sun Guoxiang nih a chim.\nChina cozah nih hitin a bawmh hi avoi 4nak asi cang, tiah theih asi.\n“Myanmar mipi nih rianrang tein daihnak hmu hna seh ti zong kan duh,” tiah China palai nih a chim.\nBawmhnak tangka a pek hna lio ah, “hmailei ah Myanmar ram ah a phunphun in daihnak a len khawhnak hnga Myanmar cozah cu China cozah nih policy phundang te ser a bawmh lai,” tiah a chim fawn.\n“Myanmar cozah nih nan herhmi paoh cu China cozah nih a ran khawh chungin bawmh kan in zuam peng hna lai.\n“China cozah cu Myanmar ram caah bochan tlak ṭanpitu (ma-ha-meih) ram asi,” tiah Myanmar cozah rank sang pawl cu a chimh hna.\nMyanmar a tlawn lio ah, China palai nih Ralkap Bawizik Min Aung Hlaing le Rampi Ruahnak Petu Daw Aung San Suu Kyi zong a ton hna.\nJanuary 2017 ah, China cozah nih Ramdang Vuanci Zung in Myanmar remdaihnak caah $1 million a rak hlut cang. 2020 tiangah $3 million kan bawmh hna lai, tiah China cozah nih bia aa tiammi chungin a rak hlutmi asi.\nDecember 2017 ah, Guoxiang nih JMC caah $500,000 a rak hlut. June 2018 ah mah lio China Tanzung lutlai Pu Hong Liang nih JMC rianṭuan pawl fawizaang tein rian an tlunkal khawhnak caah tiin Volvo mawṭaw 10 a rak hlut. — The Irrawaddy English


Khah! Hlaphuahtu Wai Gyi Zong A Khuaruahhar Tuk Cang Hih Benjamin Sum Le Esther Kong A Chimmi Cu Mak Ko – Chin World News Evening\nMyanmar Idol Season 4 Top 5 zuamnak cu nizaan December 12 zaan ah thawk tthan a si i zoh an dawh ngaingai. Nizaan cu Top 5 pawl zong an thiam kho taktak. Level pakhat hnu pakhat in an thiam lengmang i zoh an nuam chin lengmang. Top 5 chungin kan nau le Benjamin Sum le Esther Dawt Chin Sung nih hlaphuah thiam Wai Gyi hla an pahnih tein an sak veve.\nEsther Le Benjamin Sum nih a hla an vun sak cu hlaphuah thiam Wai Gyi cu a khuaruah tiang a har dih. A ruahnak lengpi in an sak khawh tikah a khuaruah a har dih. Wai Gyi nih a chimmi cu Hla i a sinak a tlau lai ka phang tuk nain an vun sak taktak cu a ttha kho taktak. A hleice in aw a ka remhpiaktu a tumtu le aw pek ningcang a cawntertu pawl zong an thiam kho tuk i a satu hrimhrim an thiam kho taktak.\nMinung cu ahohmanh a tlamtlingmi le a tling dihmi kan um lo. Asinain annih cu Live bakin an sak tikah an caah harsatnak tampi a um ko lai nain ttha tein an sak khawh i a ttha tuk hringhran. Esther zong siseh Benjamin zong siseh an pahnih an thiam ngaingai. Sii hla konghe pehtlaiin Benjamin Sum nih a sak lai ti ka theih tikah ka thinphang ngaingai.\nZeiruang ah dah ti ahcun Connie nih a ka sakpiakmi kha ttha tuk i a har ngaimi a si. Curuangah Benjamin Sum nih a sak sual lai chimchiat le soisel a tong lai i a sak khawh a si ahcun thangthat ngaingai ding a si fawn. Cu tikah a sa kho te hnga ti ka ruat i ka thin a phang ngaingai. Connie he tahchun ding cu a si lo. A ruang cu Connie cu a sa hramsattu a si amah ruangah hi hla a chuah hi a si ti zong chim khawh a si. Benjamin Sum zong a thiam kho taktak phundang pi a sa khawh i Key a kai a nak hrimhrim cu ka uar kho tuk.\nFashion nih biahalnak an tuah lioah Wai Gyi nih cun Ka hawipa pakhat nih na hla pahnih an sak lai ti a ka ti ka rak zoh ve i an pahnih in ruah lo piin an thiam kho taktak. An kum rup loin cawnpiaktu nih an cawnpiakmi hna atthat ruang zongah an sakmi ttha ngainagi. Esther a sakmi zong hi ka phuah dih hnuah ka sak tthan i har ka ti tukmi le ka sak kho lomi a si. Zeitluk in dah a har lai ti cu ka thei asinain ttha tuk an khawh i ka lawm taktak. Zuamnak cu aikhat cio lo i Myanmar Idol cu bochanmi lawnglawngte an si hna i ka zumh ngai hna. Kan key zong aikhat tuk ah ka theih i anma ruangah dirhmun sang ka phan phah ti chim khawh a si. Wai tiin mipi zong nih an ka theih cang lai tiah a chim.


DAWTMI CCU SIANGHNGAKCHIA HNA CAAH THAWNGTHANHNAK – The Chinlung Post\nMarch 2, 2021 admin Local News 0\nDawt mi CCU siangngakchia hna,Online class cacawn kan ngolnak hi thlakhat chung a si cang. Nihin ah meeting kan tuah than i cacawn pehzulh awk a tha in kan hmuh ti lo caah ca nan cawn ciami te kha mah le subject teacher nih a tlamtlinnak in exam/assignment i tuah cio seh tiin siangakchia caah a tha bik khua kan khaanmi a si ko mu.\nHi zong hi zaanghlang te cio in tuah a si ko lai mu. First semester le nan dih cang. Second semester hi nan dih lo ahcun one academic year pi nan caan a paam tuk.Cucaah a tha bik in kan khaanmi a si ko mu. A ni thla kan sauh lai kan ti tikah zeidah kan ton lai kan hngal lo. Cun lamhlat in a ra i inn hlangmi hna zawn zong ruah a hau cu mu. A khel kip in kan tuak ve ko mu.Fee kong cu a tlamtling deuh rih lo mi pakhathnih caah a si mu.Education is politics! Credit: Biak Hnem\nZasang Cinzah Nih Fiangtein Alanghter: Technical tein cun, Ambassador le special envoy timi hi an ikhat lo. Aa dangmi an si. Aa khat in a hmangmi media cu an um lengmang ko. A tak ahcun, Ambassador hi a ngan deuh i, special envoy hi a fa deuh. Ambassador cu Head of State, ram pakhat i hruaitu/ president/ Prime Minister a aiawh, Head of State dirhmun in ram dang or UN ah a va ummi khi an si.\nSpecial Envoy hi ram pakhat/ organization pakhat aiawh/representative cu an si ve i, an dirhmun/ status cu “messenger” khan hi an si. Dr Sasa cu CRPH nih UN ah special envoy in an thlah. UN ah CRPH a aiawh lai tinak a si. A aiawh ning ding cu,”messenger” dirhmun in a si hnga. New York UN ah Myanmar Ambassador Kyaw Moe Tun kha Min Aung Hlaing, Cozah thar aiawh in bia a chim te men lai tiah Vawleipi nih an zoh lio ah, ruah lopi in, NLD Cozah thar, CRPH in a von chim tikah “Good News” taktak a si.\nAPOI KO CANG, RALKAP NIH SUU KYI CUNGAH THIL AN TUAH TTHAN CANG


Laiholh:Trump nih Biden sin ah cakuat nak a ngei cang a linsa ko video. – Lai Lungrawn Post\nLaiholh:Trump nih Biden sin ah cakuat nak a ngei cang a linsa ko video.\nJanuary 21, 2021 January 21, 2021 admin Theihtlei\nTutan video ka van chiah mihi laimi ca zong ah siseh mirang vawlei cung minung vialte caah a biapi taktak mi’Thawngpang si bantuk in laimi zong nih theih kan duh khun lai caah’Laiholh falam holh tein an leh mi ka van chiah a chung ah an chim mi cu ka tial tila lo van zoh cio uh law thil sining cu nan thei dih ko la a tang hi video a si.\nThawngpang dang:US rampi thimnak cu a ropui in a sunglawi ko. Vawlei cung pumpi nih buaipi cio a si ko. UK ram thimnak ah kan buai bel lo. Russia ram thimnak kong zongah kan buai bello. India, Tuluk, le Japan ram thimnak kong zongah kan buai bel hna lo. US ram thimnak kongah vawlei cung pumpi te an buaimi nih a langhtermi cu vawlei cungah US ram cu a tthawngbik, a rumbik, le a zabik ram a si I Pathian nih a hman ruangah le thlua a chuah ruangah a si ko. Laimi (Chinmi) zong nu he pa he, cathiam he thiam lo he, buai lulh cio a si ko hi. Zei huaha thei loin, mi volhpamh le holh chiakha le khawmenh ttha lo he a rak buai tawk zong an um len ve. Trump nih kum 4 a pehtthan lai tiah profet bantuk in nan nolh lengmang mi cu atu zingah Florida lei panh in nan pupu cu a kal cang. Biden le Harris biakam thlacam piaknak zong Pathian thawng in tluang tein le buaibainak um lo tein an lim khawh cang. Zoh an dawh bak.\nBiden le Harris luhnak puai cu mitlawm te lawng an I tel kho nan a sunglawi bak. Thlacamtu zong a men lo, “Halleluiah” voihnih bak a nolh. Trump ttanhtu pawl uarci bak a si. Poem reltu nute zong a thiam bak. Gaga le Lopez zong vancung nungak ko an lo thulh. Gaga a hniphur hruk le a mui hrim a mak in a ropui ko. Biden biachim le cawlcangh dan hrim uar a um tuk. America rammi zate ca president ttuan ding ciammam.\nHarris te nupa le chungkhar zong hmuh an nuam. Buainak nganpi a chuak sual lai ti kan phang cio hna nan dai tein an lim khawh I hna a ngam. Mah belte cu, Trump ttanhtu cheukhat belte zan hngilh kho lo, thikai zual, rawl ei chung pillo, le rianttuan nuam loin a ummi um len dawh an si. Bawipa tu nih in hnem ko hna seh. Trump sunghdan cu US ram tuanbia ah zaangfak bik, zohchia bik, a buai bik, a fakbik, le ningzak bik a si ko ne hi. Atutan, Biden te biakam thlacam luhnak zong Trump le a minung pawl nih Capitol innpi an luhhnawh ruangah minung tampi an chuak ngam lo nan a sunglawi tthiamthiam ve ko. COVID ruang zongah a si fawn.\nA rianttuan pi dingah a thimmi hna lak zongah nu an tor, biaknak dang zong an um fawn. Miphun dang zong an I cawh len fawn. Kei ka nuamh khunnak cu Latino, Asian nu pa 2, le US ram neitu, Native American nu an I tel vemi ruangah a si. Deb Haaland hi US ram neitu miphun (Native America) a si I Secretary of the Interior rian a tlaih lai. Neera Tanden hi India ram nu a si ve I Office of Management and Budget Director rian a tlaih ve lai. Katherine Tai hi Taiwan (Tuluk) a si I U.S. Trade Representative rian a tlaih lai. Alejandro Majorkas hi Latino a si I Secretary of Homeland Security rian a tlaih ve lai. Minak miphun (Africa) zong tampi an I tel. Bawi Jesuh vailamtahnak nih miphun thleidannak puanzar a thleh dih bang Biden cozah zongnih vunrang lawng uk duhnak thinlung cu a hrawh dih ve/a thleh dih ve. Kan umnak hmun cio in Biden le Harris cozah uknak thar cu rak lawmhpi cio hna u sih. Pathian nih thluachuah in hmang chin ko hna seh. Biden le Harris kan lawmhpi ve hna. Biden le Harris Laitlang kokek pawl zongnih an in lawmhpi ve hna.\nUSA laipa nih:Biden lawmpi nak cakuat a tial mi nih mipi khuaruahar tar.\nTrump:President a tlin lonak bik le’A si kho tilo nak a ruang bik phuan dih a si cang.


Uknak An Lakmi Kongah Min Aung Hlaing Nih Fiang Tein A Ruang A Chim Cang – Chin World News Evening\nUknak An Lakmi Kongah Min Aung Hlaing Nih Fiang Tein A Ruang A Chim Cang\nRalkap nih cozah nawlngeihnak an chuhnak kong Min Aung Hlaing nih a fianternak biathanh a tuah: Nihin kan ram uknak kong ah rammi he pehtlai in Ralkap kan dirhmun cu ‘rammi a pakhatnak’ ti mi kha a hramthawk tein nihin tiang kan dirpi. Rammi nih an hngah mi Party tling Democracy phung cu rammi he i ceihmai le upadi ning in tawlrel ding ti mi ramkheel nunphung he dai le rem tein thlenremhnak kan tuah.\nAtu 2020 thimnak cu, Thimnak Commission nih an thanh mi cung in kan zohfel tik ah mee ningcang lo in thlak mi nuai hra le sing li le thong sawmriat thong hnih leng a um. Thimnak Commission nih a thanh ning ah mee a pe kho mi nuai 38 an um i, cu chung ah nuai 10 leng mee ningcang lo in pek mi a um kho. Kan chekhlat tik ah mee a pe kho mi i cheu li cheu khat nak tam (25% leng) mee ningcang lo a um kho. Hihi zoh tik ah palh sual mi sawhsawh le a sawhsawh thil a si lo zia rammi zapi nih hmuh khawh a si. Mahtin a langh khawh nakding ah hin Ralkap nih fianghlang tein kan hmuh mi cazin fianternak voi thum kan tuah. Cun thimnak kong ah kan hmuhning langhternak biathanh hi thimnak hlan ah voi hnih thimnak hnu ah voi li, a zapi voi ruk a phung ning tein kan tuah cang. Ralkap thawngfianhnak zong ramchung ramleng media sawmnga hmai ah tette (data) felfaite he kan langhter bal cang.\nCu hnu ah Ramipi Caan Karlak President ( U Myin Shwe) nih Ralkap Lutlai (Min Aung Hlaing) nih a chim mi kong he pehtlai in a hmuhning a chim. 2008 Phunghram Dal 417 ning in Rampumpi cu Lakhruak thil (nawlngeihnak) thanh in Dal 418 (a) ning in Rampi upadi ah Uknak le Biaceihnak lei nawlngeihnak hna cu Ralkap Lutlai sin ah a peknak kong a chim. Cu hnu ah Ralkap nih 2008 Phunghram cu upat le zul in Rampi i rian le tuanvo cu Caan Karlak President nih tuanvo pek ning in nihin thawk in tuanvo ka laak tiah a chim. Rampi rian kan tuan tik ah 2008 Phunghram le hman lio mi phung ning in ka tuan lai i ka lonh lai lo. Cun a dik i sikan a tling mi Party tling Democracy phung cu dikfel tein ka ser lai. Cun Caan Karlak ca ah phung chuah mi ning in rian lim a si ahcun a dikfel mi Ram pumpi thimnak kha kan tuahpiak hna lai i, thimnak ah teinak a hmu mi party kha Rampi tuanvo ka pek te lai,” tiah a chim. Cu hnu ah Ralkap Lutlai Min Aung Hlaing nih 2021 February 1 ah a tanglei bantuk in Biathanh a tuah.\n1. 2020 November 8 ah tuah mi thimnak ah a biapi bik a si mi mee cazin hna cu faktuk in i dannak a um mi kha Pyidaungsu Commission nih fianternak tuah an duh lo. Pyidaungsu Hluttaw Laakhruak auh in fianternak tuah ding in kan hal hna nain an tuah duh lo. President kha Lungchungzi Council auh in fianternak tuah ding voi hnih kan chimh nain a duh lo. 2. Pyidaungsu Commission kha a thar in form than i mee cazin zohfelnak tuah ding le tuah awk tuah ding pawl upadi he aa tlaak in tuah ding. 3. Atu ah kan ton cuahmah mi Covid tlaangrai runvennak hi felfai le biatak tein ka tuah lai. 4. Covid tlangrai ruang ah a tla mi sipuazi rian pawl hna kha a ran khawh chung in ka tlopbul lai.\n5. Rampumpi zungzal remdaihnak hmuh khawh nakding ah rampumpi kahngolnak lungtlinnak cahreen ning in a si khawh chung in tuanchuah kaa zuam lai. 6. Caan Karlak uknak nawl phung chuah mi ning in rian ka lim ahcun a zalong i a fianghlang mi Party tling Democracy thimnak kan tuah lai i teinak a hmu mi party kha Democra phung ning in tuanvo pek khawh nakding pehzulh in ka tawlrel lai” tiah a thanh. Ref: MWD TV. Credit: The Hakha Times\nAung San Suu Kyi Nih An Tlaih Hlan Mipi Sin A Donghnak A Chim Mi Bia


Joe Biden Cu A Chuah Sual Cikcek Cang, A Fapa Caah Maw President Cu A Tuan Lai? Tihnung Tuk A Si Tung Lai – The Cherry Par\nJoe Biden Cu A Chuah Sual Cikcek Cang, A Fapa Caah Maw President Cu A Tuan Lai? Tihnung Tuk A Si Tung Lai\nA Tang Video Hi Part Three A Ngei (Video Pinah Rel Zuam Hna Caah..)\nVideo Part One: Joe Biden fapa Hunter Biden nih eihmur leiah minthangmi Ukraine zinaan company Brismas in million 3 a lak i, Ukrainian biaceih bawi Skokin nih ram aiawh in an sual a kawl hna i, kan mualpho cang lai hi teh tiah a rannak in Joe Biden nih Ukraine President cu Skokin hi a rian na phuah lo ahcun US nih Billion in Loan coih dingmi kan pe hna lai lo tiah a hrocernak a si.\nTaluk i Energy company zeimawzat he zong pehtlaihnak an ngei i, million in tangka a lak lengmang. Chunglei document nih a tialning ahcun “Big man” = Joe Biden zong aa tel ti a si. New York Post nih thim lai ah a rak post i Twitter nih a hmaan lo tiah a rannak in an kham colh. Asinain a hnuah cun a hmaan ko ti a fian tikah Twitter zong nih kan palh ko a ti than.\nHi tluk in US an leirawi lio le chungkhar miaknak lawngte an kawl lio zong ah Liberal media nih cun tongta ven in an ven hna i tongta thuh in an thuhpiak lengmang hna. New York Times te hna CNN te hna le a dangdang zeimawzat pawl hna khi cu Taluk maw Globalists propaganda menmen ah an cang cang. Rel zuam an si ti lo. Biden chan ah hin Taluk thlithup riantuannak a siah a thawnnak huham a siah a thawng chin lengmang lai tiah tuaktan kho nih cun an zumh. Uico bantukin an pafa in an hren ko cangmi hna cu zeidah Taluk cu hmaitonh cun an zoh ngam ti lai?\nAustralia zong a lungrethei ngai ti a si. Trump nih Australia lung a tong lo ngai ko nain Australia caah chiatnak le hrawhnak a tuahmi a um lo. Taluk a renghmi tu nih Australia a thathnem ti a si. Asinain Biden chan ah Taluk cu a lor cang lai caah Taluk nih Australia a nekning a zual lai tiah an zumh. Naite i Taluk official upa nih Twitter ah Australia ralkap nihsawh in video an thlahmi hna kha cu thin a phawh ngai. Australian Prime Minister pa zong a thinhung. Ngaihthiam kan hal hna seh tiah fak piin hrocernak a chim. An i ngiarning a fak lengmang.\nVideo Part Two: President Trump nih president a rak i cuh lioah mipi sinah bia aa kammi a tam ngai. Aa kamning in an tuah dih hna. A tuah lomi cu Hillary Clinton thongthlak ding a timi a tlinter lo. A tlintermi chungah ka uar ngaimi cu lakkhah ka la lai lo a timi hi a si. Video ah na zoh ahcun a chimning in a tuah. Presidential lakkhah lak a duh lomi hi George Washington, John F. Kennedy le Trump an si hna. Mirum an si hna ca zong ah a si lai i, ram zeitluk in dah an dawt timi a langhter. Trump a vanchiatnak cu a luan cia dirhmun maw an zohpiak lengmang le a si hnga, a hleiin Liberal media nih an huat tuk. Nifa tin in belnaang an nalh lengmang. An doh tuk. Trump zoh loin belnaang an nalhmi lawng a hmumi nih cun an rem taktak lai lo.\nBiden le Kamala chan ahcun Inn Raang in Khrihfami hna cu papalak le inn zu thawl in an thawl cang hna lai. Khrihfami hna mui a leng lai tiah ka zum ti lo. Asinain soi thiam pawl nih cun Trump cu Khrihfa deu a si an ti. A deu si le si lo cu ahohmanh nih kan thei lo. A tuahsernak zoh tikah midang bantukin bia a kamh i a tlinter lomi pawl bantuk a si lo. A hawi ding ah Khrihfami hna aa thim hna i fek tein a donghter a dirpi hna. Khrihfami cheukhat tu nih an deuh. Leirawi hmang Khrihfa tu hi tihnung deuh kan rak si. A hmailei kong kan chim kho lo. Asinain hawi ah a sermi hna a deuh lotu President pakhat a si. US tuanbia ah Trump lawnglawng hi “March for Life” ah bia a chimmi a si.\nKa uar tukmi catlang a chimmi cu “a chuak rih lomi bawhte vialte hna, Inn Raang ah rungvengtu nan ngei” tiah a thongthongn hmaiah a chim. An uar kho tuk. Thil tha a si ti a theihmi le thil hmaan a si tiah a theih i a ruahmi paoh a tuah dihmi President pakhat zong a si. A luan cia a tuanbia ah mi tha lo zong a si ko lai nain US pacan dirhmun a tlaih chungah aa zuam i ram le mipi caa aa pe. John F. Kennedy nih a chim an ti i, an uar ngaimi cu ‘a luan cia caah ka nung lo; hmailei caah ka nung” tiah Presidential campaign a tuah lioah nu i a tluknak kong an hal lioah a chim an ti. Mah bia nih a luatter an rak ti. Trump nunnak nih a thar in a chim ve.\nZacchaeus le Trump lungput hi ka lawhter ngai hna. A hmaan ka ti lo. Chim duhmi cu Trump zong a hramthok tein mipi hmaiah zumhtlak sinak a kawl colh. Presidential lahkhah lak lo ding in aa kam colh. A rum ca lawng zong a si thlu theng lai lo. American mipi hmaiah cohlan tlakmi si hrimhrim kha aa zuam tiah ka ruah. Khrihfami hna a hawi ah a ser hna i zumhtlak in a dirkamh hna. Kum li chung a cawlcangh le lungput uar a umnak a tam tuk! Part pathumnak: Biden aa chuahsualnak tete an si. A donghnak bik ah Biden a chimmi hi Fill the blank tuah phu ngai a si. Credit: Luther Tin Hre\n← 𝐓𝐫𝐮𝐦𝐩 𝐧𝐢𝐡 𝐚 𝐇𝐚𝐥𝐦𝐢 𝐂𝐡𝐞𝐜𝐤 𝐢𝐧 𝐂𝐨𝐫𝐨𝐧𝐚𝐯𝐢𝐫𝐮𝐬 𝐁𝐨𝐦𝐡𝐧𝐚𝐤 $𝟐,𝟎𝟎𝟎 𝐜𝐮 𝐔.𝐒 𝐇𝐨𝐮𝐬𝐞 𝐧𝐢𝐡 𝐚 𝐍𝐚𝐦𝐡𝐧𝐞𝐡 𝐜𝐚𝐧𝐠\nMidang nih nunnak lak (thah) timi kong ahcun Chin miphun dawt kan timi cu a daidup →


Pu Chum Ling Le A Fanu Cu Mah Ka Hin An Tlak Nak A Si E Apoi Tuk Hringhran (+Video) – Onlinenungak\nPu Chum Ling Le A Fanu Cu Mah Ka Hin An Tlak Nak A Si E Apoi Tuk Hringhran (+Video)\nPu Chum Ling le a fanu cu mawtaw accident ruang ah an nunnak a liam ti thawng kan theih. An i cit mi mawtaw hi Pan Zero a si i hi mawtaw hi a mah Chum Ling mawtaw a si. Hakha in meng 5 hrawng ai hlat nak hmun ah accident an ton hi a si. An mawttaw a tlak nak hi pe 200 hrawng a si. Pu Chum Ling le a Fanu hi an van a chia i mawtaw ai leh nak hmun ah an nunnak a liam colh tiin thawngpang kan theih.\nPu Chum Ling nih hin Tlanglo pawng ttio tiva lam ah rian a ngei mi a si. Hi Lam siam cuahmah mi ah hin contractor a si caah hi a rian he pehtlai in a fanu ai hrui i an va kal. Tluang tein an kal nak bik a ruang cu an hlawh a tling nain an kir lei ah hibantuk in vanchiatnak an ton hi a si. An pafa in an um nak khua Hakha khua “An dawtmi chungkhar” sin a phak lai te ah vanchiatnak nih a rak hngah hna i hibantuk in an nunnak a liam hi a si. Ngeih a chia in lung a fak khun tuk ai e.\nAn Mawtaw ai leh nak hmun hi hmun sang deuh cu a siko nain lam chiatuk le lam bi tuk lawmmam cu a si loh. Tha tein lungfim tein mongh ko ah cun tlak nak ding cu a um tuk loh. Asinain Pu Chum Ling mongh mi mawtaw hi vanchiat ah a break a fail caah hibantuk in lamthlang ah an tlak i an nunnak a liam nak hi a si. Zeitluk in dah anmah zong an lungre a hei theih hnga mu. An tlak lio hrawnghrang, an tlak lai hrawnghrang zong hi lungfim tein anmah nih cun an i theih ve dih ko hnga mu, sihmanhsehlaw tuahkhawh mi zeihmnah an ngeih lo tik ah an fimhrim tein an pa fa tein an thi. Taantak mi chungkhar caah a fak khun tuk, Bawipa tu nih hnem hram ko hna seh.\nZei tluk in dah lung a fah mu, kal tak mi chungkhar hna caah zeitluk in dah a fah hnga? Thlacam nak tu in bawm cio hna uh sih law. Voi khat lo i, chungkhar khat i mi 2 bak nih mual liam tak hi cu a fak khun ko. Tantak mi chungkhar Bawipa nih in hnem ko seh. Kan in tuar pi tuk hna e, kan um nak ciao in lung a fak tuk ve e.\nA poi ko e, tu le tu thawngpang chia lawngte theih a si tikah lung a fak tuk hringhran. Tu tan zongah Tlangpi khua Hakha ummi Pu Chum Ling le a fanu nih mawtaw let nak in mual a kan liam tak ti thawng kan theih tik ah lung a fak tuk.


President Trump Cu James Mattis Nih Fak Ngai In A Soisel – Chin 11 News\nPresident Trump Cu James Mattis Nih Fak Ngai In A Soisel\nPresident Trump a soisel tu hna hi US uknak le policy a thei hngal deuh mi lawng te an si hna. An uknak pung kal ning le policy kong ah theih hngalh nak kau a ngei mi paoh nih cun President Trump hi an soisel ngaingai. Ex-president Obama le ex-president George W. Bush zong nih nai ah fak ngai in an rak soisel cang.\nCun a tu ah Marine General Secretary hlun a si mi James Mattis zong nih fak ngai in a soisel rih. Ex-General James Mattis hi President Trump nih 2018 ah khan a riantuan ning hi ka ruahning a si lo tiah a rak ti caah a rian a rak phuah mi a si. Ex-General James Mattis nih a chim mi cu “US mipi hna nih lungkhat thinkhat tein um khawh nak ding caah President tampi hna nih cun an rak i zuam hna ti hi US mipi nih kan theih cio mi a si.\nAsinain President Trump hi cu lungkhat te le hmunkhat teah a um ko mi American mipi thisin a thencheu tu a si. Mi pakhat nih Ameriacan zulhphung a buai mi an um tikah fak ngai in action a lak ngam ko ah cun hi tluk in mibu nih Aremican khuapi hmuntam pi chung ah hnahnawh nak le buainak an chuahpi mi ah hin action a lak khawh lo.\nHi tluk minung tam nih duhlo nak le lungtlin lonak an langhter ah hin cun phunghram le uknak kong a thei lo mi nih cun an hman ko tiah an ruah dih hna lai i cucu US rampi rawh nak a phak ter kho mi a si. American mipi hrocer nak le tlerh khawnh nak ah American ralkap lila hman a si lai ti hi cu ka zaanmang zong in ka rak ruah bal lo mi a si.\nAsinain President Trump nih cun American miphun le thisa a si mi hna cung ah American ralkap lila a hman i Washington DC ah a thlah hna. Hihi ningzah awktlak ngai mi hruaitu khuakhan nak a si” tiah Ex-General James Mattis nih cun a chim.


President Joe Biden Nih Kawl Ralbawi Pawl Rengh Dingah Upa Pawl Sin Ah Thawngthanh – The Cherry Par\nPresident Joe Biden Nih Kawl Ralbawi Pawl Rengh Dingah Upa Pawl Sin Ah Thawngthanh\nFebruary 11, 2021 Cherry News\nPresident Joe Biden Nih Kawl Ralbawi Pawl Rengh Dingah House of Representatives Le Senate Sin Ah Thawngthanh\nMyanmar ramchung Kawl ralkap nih uknak hramhram in an lakmi kongah American nih dan pek dingin President Order a chuahmi cu Hluttaw ni hnih ni meeting an thut tikah ceih dingin President Joe Biden nih thawngthanh hna hi a si. American nih Security lei le Foreign Policy kong ah Kawl ralkap tuahsernak cu fakpi in ralrin an pek lawng siloin President Joe Biden nih order a chuah hi a si. Cun, Kawl ralkap tuanvo ngeihtu pawl rengh dingin President Joe Biden nih House of Representatives le Senate Chairman sinah ca a kuat cang hna, tiah thawngpang theih a si.\nKawl ralkap nih uknak hramhram in an lakmi cungah renghnak tuah dingin President Joe Biden nih nizan ah White House in a rak phuan cang. Myanmar cozah nih U.S Dollar 1 Billion cu ralkap pawl nih ningcang loin an lak khawh nakhnga lo kan kham lai i, cazin zong tuzarh chungah kan chuah lai tiah a chim.\nRelchap, President Joe Biden nih ralkap renghnak kong a chimmi cu lung a hmui ngai. A chimmi hna: 1) US nih Kawlram cozah tangka billion pakhat kan chiahpiakmi hna ralkap sinah ningcang loin kan kalter lai lo. 2) Ralkap business a siah an neihniam chungkhar an siah dantatnak kan khinh colh hna lai. 3) Tu zarh chungah aho hna dah First Round dantatnak kan pek hna lai timi kan fianter lai. 4) Kawlram cozah thathnemnak a chuahtertu pehtlaihnak kan ngeihmi kan phih lai, asinain Health, civil bu le Kawlram mipi caah thathnemnak a petu a simi paoh cu kan pezulh ko lai.m5) A dangdang dantatnak khinh chap hna ding zong in timh cia kan si.\n6) Internation kan hawile pawl he kan tuan ti lai. Suu Kyi a siah President a siah a dangdang an siah thlah colh hna u. Mipi duhnak nan upat hna awk a si. 7) A donghnak a chimmi hi zei tal sawhmi a ngei hnga maw tiah theih than kan duh ngai: Ralkap inn pi kal ding in lengah motor nih a ka hngah ko; ka kal hlan ah hi bia chim ta kan duh tiah a donghter. Kawlram kong ah ralkap inn pi upa pawl he ceihmai tinak an ngei lai tiah ka beisei ngai. Credit: Luther Tin Hre\nPresident Joe Biden Nih Kawl Ralbawi Cungah Order A Chuah Taktak Cang. President Joe Biden nih tuzan ah Kawl ralkap cungah sanction tuah dingin order a chuah taktak cang. Zei bantuk phunglam in dah an tuah hna lai timi zong a langhter dih cang. President Joe Biden zong nih Kawl ralkap nih uknak hramhram in an lakmi cu a lungtlin kho hrimhrim lo. A ran nak in Kawl ralkap nih nan tlaihmi hna Daw Aung San Suu Kyi le President U Win Myint le Democratic Leaders pawl thlah dih hna uh tiah a langhter chih.\nPresident Joe Biden nih Kawl ralkap leaders pawl, ralkap nih an ngeihmi associates pawl, ralkap nih an ngeihmi chawleithalnak pawl le a dangdang pawl cu sanctions tuah ding ah order a chuah hi a si. President Joe Biden nih Kawl ralkap nih uknak hramhram in an lakmi cungah a ran nak in sanction lak ding cu tuzan thawk in a nun cang caah tihnung tuk a si cang. US cozah nawlngeihtu hna nih anmah le department cio in tuanvo an lak lai i, ralkap cungah hremnak an tuahmah cang hna lai ti khawh a si.\nVawleicung ramkip nih US cozah pi nih Kawl ralkap hruaitu pawl le an tuah sernak hi a sawhsawh hna lai maw timi hi ngiat cio mi thawngpang pakhat a si bantukin tutan ah President Joe Biden nih order a vun chuah taktak tikah lung a hmui tuk hringhran. President Joe Biden nih hi nak in fak deuh hmanh in tuah hna sehlaw a tha tuk ko hnga. Kawlram chung duhlonak a langhtermi ca zongah thazaang a thawn deuh hrimhrim cang lai. A poi bikmi cu Russian le China ram hi vawleicung ah a poi bikmi an si cang. Kawl ralkap uknak lakmi a dirkamhmi ram cu anmah ram hnih lawng an tang cang ti khawh a si. Cucaah, zei tik hmanh China le Russian ram hi cu vawleicung ram pumpi zong nih an huat khun te hna lai ti khawh a si.\n← 𝐓𝐡𝐢𝐧𝐝𝐨𝐦𝐡 𝐛𝐮𝐭𝐞𝐢𝐧 𝐚𝐧 𝐢 𝐂𝐡𝐨𝐧𝐡𝐛𝐢𝐚𝐤 𝐡𝐧𝐮 𝐚𝐡 𝐌𝐲𝐚𝐧𝐦𝐚𝐫 𝐑𝐚𝐥𝐤𝐚𝐩 𝐧𝐢𝐡 𝐍𝐚𝐰𝐥𝐧𝐠𝐞𝐢𝐡𝐧𝐚𝐤 𝐚𝐧 𝐂𝐡𝐮𝐡 𝐡𝐧𝐚\nKhuamui Kan Lut Lai →


President Trump Nih Coronavirus Hi Kan Tei Khawh Ciomau Cang Tiah Thatho Ngai In A Chim – Chin World News Evening\nMay 11, 2020 May 11, 2020 Salai Van World News\nAdmin||05| Biangreithlep 11|2020|| The Jerusalem Post: Coronavirus kong he pehtlai in a hnubik United States President Donald Trump nih a chimmi cu hi rai ṭhalo coronavirus (COVID-19) hi kan tei khawh deng cang. Hi zawtnak teikhawhnak ding ah a hliah kan hmuh cuahmah cang tiah a chim. Cu lawng silo in President Trump nih a chim rihmi cu Republicans pawl hna le Democrats pawl hna, cun phungsertu pawl hna he i bawm in hi coronavirus nih a chuah pimi rawhralnak vialte sersiam ṭhan le remh ṭhan ding in kan i timhtuah cuahmah lio a si. A ziik kan phan cuahmah cang tiah a chim.\nWhite House in mipi sin ah biachimnak a ngeih lio ah a chim chih rihmi cu a ra laimi cacawn nikhatni ah khin cun a phi kan chuah khawh te ko lai tiah kan ruah tiah a chim chih. A tu rih tiang ah cun US hi hi zawtnak in a zawmi an tam biknak le a thimi an tam biknak ram a si peng ko rih.\nJohns Hopkins University Center for Systems Science and Engineering hna nih tuchun 20 April 2020 tiang coronavirus nih vawlei mipi zawtnak le thihnak a phurhning an langhter ṭhan. An chimning ah cun a tu tiang ah vawlei cung i hi zawtnak a ngeimi hi minung 2.3 million renglo an si cang. Cu chung ah minung 165,000 renglo nih mual an liampi cang tiah an thanh.\nUS hi atu lio dirhmun ah cun US nih Corona Virus a ngeimi a tambik ram a si. Atu tiangah a zawtnak a ngeimi hi minung 1,367,638 leng bak an si cang. Cu chungah damnak a hmuh ṭhanmi hi 256,336 hrawng an si cang. Atu dirhmun ah cun US a tambik dirhmun ah a dir. Ref: The Jerusalem Post